qundao/data-zh-poetry huggingface dataset:
尾·有一等逞雄心屠戶貪微利，咽饞涎豪客思佳味。一地把性命虧圖，百
作者：劉時中
朝代：元

般地將刑法陵遲。唱道任意欺公，全無道理。從今去誰買誰騎？眼見得無客販無人喂。便休說站驛難為，則怕你東討西征那時節悔！。
尾聲·成就了洞房中夜月花朝事，受用些綠窗前茶餘飯飽時。共賓朋廝陪
作者：劉時中
朝代：元

侍，和鸞鳳效琴瑟。讀一會詩章，講一會文字。掀騰開舊篋笥，物見主信有之。我見俺一針捻一絲，一針針不造次，一針針那真至。想俺那不容易的恩情怎敢道待的輕視，先選下個不空忘的日子，後擇你個不失脫的口詞。這手帕則好遮籠紗帽，撫拭瑤琴，花前換盞，袖內藏香，直等的稱了願隨了心恁時節使。
得勝令·誰念我當日跳檀溪，救先主出重圍？誰念我單刀會隨著關羽？誰
作者：劉時中
朝代：元

念我美良川扶持敬德？若論著今日，索輸與這驢群隊！果必有徵敵，這驢每怎用的？。
折桂令·致令得官府聞知，驗數目存留，分官品高低。準備著竹杖芒鞋，
作者：劉時中
朝代：元

免不得奔走驅馳。再不敢鞭駿騎向街頭鬧起，則索扭蠻腰將足下殃及。為此輩無知，將我連累，把我埋沒在蓬蒿，失陷汙泥。
梁州·絲縷細織造的勻如江紙，粉糨輕出制的膩似鵝脂，溫柔玉璽無瑕疵，
作者：劉時中
朝代：元

恰便似半江秋水，一片冰絲。還房可恰，尺素寬虞，並無些俗葉繁枝，翻騰的花樣宜時。兩壁廂是那花開仙五字的詩章，中間是宴蟠桃十長生故事，四周圍那纏枝蓮八不犯的花兒。拜而，受之。看成做護身符的意思綬文字，誰敢道待的其須。爭奈我書房無個頓放處，兀的不費煞我這神思。
正宮·端正好上高監司
作者：劉時中
朝代：元

眾生靈遭磨障，正值著時歲饑荒。謝恩光，拯濟皆無恙，編做本詞兒唱。
滾繡球·一任你叫得昏，等到午，佯待著不瞅不覷，他卻整塊價卷在包袱。
作者：劉時中
朝代：元

著纖如晃庫門，興販的論百價數，都是真揚州武昌客旅，窩藏著家裡安居。排的文語呼為繡，假鈔公然喚做殊，這等兒三七價明估。
滾繡球·三二百錠費本錢，七八下裡去幹取，詐捏作曾編卷假如名目，偷
作者：劉時中
朝代：元

俸錢表裡相符。這一個圖小倒，那一個苟俸祿，把官錢視同已物，更狠如盜蹠之徒。官攢庫子均攤著要，弓手門軍那一個無，試說這廝每貪汙。
滾繡球·且說一季中事例錢，開作時各自與，庫子每隨高低預先除去，軍
作者：劉時中
朝代：元

百戶十錠無虛。攢司五萬拿，官人六六除，四牌頭每一名是兩封足數，更有合幹人把門軍弓手殊途。那裡取官民兩便通行法，赤緊地賄賂單宜左道術，於汝安乎？。
滾繡球·偷宰了些闊角牛，盜斫了些大葉桑。遭時疫無棺活葬，賤賣了些
作者：劉時中
朝代：元

家業田莊。嫡親兒共女，等閒參與商。痛分離是何情況！乳哺兒沒人要撇入長江。那裡取廚中剩飯杯中酒，看了些河裡孩兒岸上孃，不由我不哽咽悲傷！。
滾繡球·去年時正插秧，天反常，那裡取若時雨降？旱魃生四野災傷。谷
作者：劉時中
朝代：元

不登，麥不長，因此萬民失望，一日日物價高漲。十分料鈔加三倒，一斗粗糧折四量，煞是淒涼。
滾繡球·庫藏中鈔本多，貼庫每弊怎除？縱關防任誰不顧，壞鈔法恣意強
作者：劉時中
朝代：元

都是無廉恥賣買人，有過犯駔儈徒，倚仗著幾文錢百般胡做，將官府覷得如無。則這素無行止喬男女，都整扮衣冠學士夫，一個個膽大心粗。
滾繡球·江鄉相，有義倉，積年系稅戶掌。借貸數補答得十分停當，都侵
作者：劉時中
朝代：元

用過將官府行唐。那近日勸糶到江鄉，按戶口給月糧。富戶都用錢買放，無實惠盡是虛樁。充飢畫餅誠堪笑，印信憑由卻是謊，快活了些社長知房。
滾繡球·赴解時弊更多，作下人就做夫，檢塊數幾曾詳數，止不過得南新
作者：劉時中
朝代：元

吏貼相符。那問他料不齊、數不足？連櫃子一時扛去，怎教人心悅誠服？自古道人存政舉思他前輩，到今日法出奸生笑煞老夫，公道也私乎？。
甜水令·為這等乍富兒曹，無知小輩，一概地把人欺。一地裡快躥輕踮，
作者：劉時中
朝代：元

亂走胡奔，緊先行不為尊卑。
耍孩兒十三煞·天開地闢由盤古，人物才分下土。傳之三代幣方行，有刀
作者：劉時中
朝代：元

圭泉布從初。九府圜法俱周制，三品堆金乃漢圖，止不過作貿易通財物。這的是黎民命脈，朝世權術。
脱布衫·有聪明正直嘉谟，安得不剪其繁芜。成就了闾阎小夫，坏尽了国
作者：劉時中
朝代：元

家法度。
貨郎·見餓莩成行街上，乞出攔門斗搶，便財主每也懷金鵠立待其亡。感
作者：劉時中
朝代：元

謝這監司主張，似汲黯開倉。披星帶月熱中腸，濟與糶親臨發放。見孤孀疾病無皈向，差醫煮粥分廂巷。更把髒輸錢分例米，多般兒區處的最優長。眾饑民共仰，似枯木逢春，萌芽再長。
越調·寨兒令
作者：劉時中
朝代：元

夜已闌，燈將滅，紗窗外昏擦刺月兒斜。越求和越把個身子兒趄。耳輪兒做死的扯。吃敲才胼定也，子怕你悔去也。
隔尾·待書冊中放呵倘或間沾汙了非輕視，待帽盒裡收呵若有些疏虞甚意
作者：劉時中
朝代：元

兒，待合包裡藏呵有那等俏相識開口著我怎推辭。我則索長近長親著皮肉。一家，無二，只除是護枕放呵又怕那揲被鋪床小小妮子，覷的來因而。
雙調·慶東原題情
作者：劉時中
朝代：元

雲輕散，月易殘，女蕭何成敗了些風流漢。馮魁硬鏟，雙漸緊趕，小姐先碾。今夜惜花心，明月傷春嘆。
雙調·折桂令農
作者：劉時中
朝代：元

想田家作苦區區，有斗酒豚蹄，暢飲歌呼。瓦缽瓷甌，村簫社鼓，落得妝愚。吾將種牽衣自舞，婦秦人擊缶相娛。兒女供廚，僕妾扶輿，無是無非，不樂何如？漁鱖魚肥流水桃花，山雨溪風，漠漠平沙。箬笠蓑衣，筆床茶灶，小作生涯。樵青採芳洲蓼牙，漁童薪別浦兼葭。小小漁船，泛宅浮家，一舸鴟夷，萬頃煙霞。樵正山寒黃獨無苗，聽斤斧丁丁，空谷瀟瀟。有澗底荊薪，淮南叢桂，吾意椹樵。赤腳婢香粳旋搗，長鬚奴野菜時挑。雲暗山腰，水Ё溪橋，日暮歸來，酒滿山瓢。牧被野猿山鳥相留，藥解延年，草解忘憂。土木形骸，煙霞活計，麋鹿交遊。悶來訪箕山許由，閒時尋崧頂丹丘。莫莫休休，盪盪悠悠，挈子攜妻，老隱南州。疏齋同賦木犀似娟娟日暮娥皇，翠袖天寒，靜倚修篁。悵望夫君，低迴掩抑，淡盡啼妝。貼體衫兒淡黃，掩胸訶子金裝。高潔幽芳，一片秋光，滿地清香。同文子方飲南城即事鎖煙霞曲徑縈迴，夢不到人間，舞榭歌臺。鉛鼎丹砂，玄霜玉杵，鍾乳金釵。記畫燭清樽夜來，映梨花淡月閒齋。翠壁丹崖，流水桃源，古木天台。送王叔能赴湘南廉使正黃塵赤日長途，便雷奮天池，教雨隨車。把世外炎氛，人間熱惱，一洗無餘。展洙泗千年畫圖，納瀟湘一道冰壺。報政何如？風動三湘，霜滿重湖。喜瀟湘一派澄清，覺松柏堅貞，蘭蕙芳馨。田裡歌謠，官曹整暇，牒訴輕平。快野寺尋春酒醒，喜郵亭問俗詩成。傳語湘靈，又只恐東風，吹上瑤京。閒居自適餉春睛小小藍輿，聊喚茅柴，試買溪魚。村北村南，山花山鳥，盡意相娛。與農父忘形爾汝，醉歸來不記誰扶。早賦歸歟，卻恨紅塵，不到吾廬。張肖齋總管席間小亭軒客散留髡，添酒回燈，草草盤飧。問甚花落花開，春來春去，覆雨翻雲。莫孤負田家瓦盆，且留邊茅舍窪樽。選甚清渾，論甚朝昏，擗掉會閒裡光陰，醉裡乾坤。再過村肆酒家無雙丫十八鬟兒，春日當壚，嫋嫋腰肢。徙倚心招，依稀眉語，記得前時。探錦囊都無酒貲，恨郵亭不售新詩。可惜胭脂，轉首空枝，千里關山，一段相思。
雙調·新水令代馬訴冤
作者：劉時中
朝代：元

世無伯樂怨他誰？幹送了挽鹽車騏驥。空懷伏櫪心，徒負化龍威。索甚傷悲，用之行舍之棄。
雙調·殿前歡
作者：劉時中
朝代：元

醉翁酡，醒來徐步杖藜拖。家童伴我池塘坐，鷗鷺清波。映水紅蓮五六科，秋光過，兩句新題破。秋霜殘菊，夜雨枯荷。醉顏酡，太翁莊上走如梭。門前幾個官人坐，有虎皮馱馱。呼王留喚伴哥，無一個，空叫得喉嚨破。人踏了瓜果，馬踐了田禾。道情醉顏酡，水邊林下且婆娑。醉時拍手隨腔和，一曲狂歌。除漁樵那兩個，無災禍，此一著誰參破？南柯夢繞，夢繞南柯。醉顏酡，前賢不醉我今何？古來已錯今猶錯，世事從他。楚三閭葬汨羅，名猶播，誰在高唐臥？巫娥夢我，我夢巫娥。醉顏酡，雲娘行酒雪兒歌，醉時吟狂時舞醒時坐。不醉如何？得快活且快活。今日個，只得隨緣過。戀眼前富貴，看門外風波。
雙調·清江引
作者：劉時中
朝代：元

春光荏苒如夢蝶，春去繁華歇。風雨兩無情，庭院三更夜，明日落紅多去也。
雙調·雁兒落過得勝令送別
作者：劉時中
朝代：元

和風鬧燕鶯，麗日明桃杏。長江一線平，暮雨千山靜。載酒送君行，折柳系離情。夢裡思梁苑，花時別渭城。長亭，咫尺人孤另；愁聽，陽關第四聲。東山仰謝安，秋水思張翰。長沙屈賈誼，落日悲王粲。坐上酒初殘，燈下劍空彈。馬援標銅柱，班超指玉關。遙看，明月錢塘岸；雲間，山頭更有山。題和靖墓西湖避世乖，東閣償詩債。遨遊天地間，放浪江湖外。讀易坐書齋，策杖步蒼苔。酒飲方拚醉，詩成且放杯。漸漸梅開，獨立黃昏待。暗暗香來，清閒處土宅。套數。
駐馬聽·玉鬣銀蹄，再誰想三月襄陽綠草齊。雕鞍金轡，再誰收一鞭行色
作者：劉時中
朝代：元

夕陽低。花間不聽紫騮嘶，帳前空嘆烏騅逝。命乖我自知，眼見的千金駿骨無人貴。
雙調·蟾宮曲
作者：劉秉忠
朝代：元

盼和風春雨如膏，花發南枝，北岸冰銷。夭桃似火，楊柳如煙，穰穰桑條。初出谷黃鶯弄巧，乍銜泥燕子尋巢。宴賞東郊，杜甫遊春，散誕逍遙。炎天地熱如燒，散發披襟，紈扇輕搖。積雪敲冰，沉李浮瓜，不用百尺樓高。避暑涼亭靜掃，樹陰稠綠波池沼。流水溪橋，右軍觀鵝，散誕逍遙。梧桐一葉初凋，菊綻東籬，佳節登高。金風颯颯，寒雁呀呀，促織叨叨。滿目黃花衰草，一川紅葉飄飄。秋景蕭蕭，賞菊陶潛，散誕逍遙。朔風瑞雪飄飄，暖閣紅爐，酒泛羊羔。如飛柳絮，似舞胡蝶，亂剪鵝毛。銀砌就樓臺殿閣，粉妝成野外荒郊。冬景寂寥，浩然踏雪，散誕逍遙。
题惠泉寄知军郎中
作者：勾龙纬
朝代：元
体裁：古风

崎岖荆门山，丛起为东扼。阳冈盘气势，阴窦融液脉。源濯云根移，流喷石罅折。呀呀两崖间，平阔才数席。环岸贮清泚，古镜照秋色。恬风不生纹，到底无隐物。鱼窥畏人见，虽渊不敢窟。虾鳖性命微，无一来狼籍。澄辉泛岚翠，净影落天碧。潜花深囧囧，荫树高窣窣。清光照毛发，爽气洒肌骨。如入仙壶中，亭宇何鲜饰。瓶罂日来往，岸汲易为力。短绠胡劳人，轻舠恰容客。有客时病痟，凉酌咽冰蜜。古瓶试一沸，气烈声怒激。兔毫小瓯面，浮起茗花白。当时竟陵翁，老死脚不历。品第十九水，遗此良可惜。古传惠之名，今纪惠之实。饮之以蠲疴，甘洁比灵液。决之以救旱，浸润侔膏泽。此泉惠此土，惟日流不息。作诗颂惠泉，勉哉君子德。
七夕
作者：包淝川
朝代：元
体裁：七言绝句

欲理凌波踏造舟，不知满架胜蒙鸠。汉阴抱瓮苍颜老，不上今宵乞巧楼。
幽居
作者：包淝川
朝代：元
体裁：七言律诗

云作交游山作宾，道心为主自安贫。柴荆无钥见同物，竹帛有名终累人。绿水一潭澄静性，青山万叠裹间身。纷纷望拜马蹄下，不见胸中万斛尘。
谩成
作者：包淝川
朝代：元
体裁：七言绝句

三春胡蝶谁云梦，六月苍蝇讵可憎。未怪康衢中有虎，每疑太极里无僧。
句
作者：北客
朝代：元

万里风霜空绿树，百年兴废又青城。
宋太祖
作者：北客
朝代：元

忆昔陈桥兵变时，欺他寡妇与孤儿。谁知三百馀年后，寡妇孤儿又被欺。
公署述怀
作者：区子复
朝代：元

龙津士者白沙客，几载流离归未得。何时回首理田园，底事悤悤走南北。缅思先世本儒林，诗礼箕裘绍簪笏。传家一卷鲁麟经，直上青云登仕籍。一官佐邑理武仙，翩翩遽捧毛生檄。吴楚山川揽辔看，淮水河流经历历。中原风俗犹存古，前代名贤有遗迹。父老争迎少府车，士夫快睹文章伯。琴堂日永公事简，案牍纷纷多委积。持心廉谨务律己，处事公勤思称职。戴星出入不辞劳，朝履东郊暮南陌。春风郁郁长桑条，夏陇芃芃多秀麦。数家破屋困徵求，几户编氓瘐力役。救时先务赋役均，生聚终斯田野辟。民风旧习拟丕变，吏弊多端思尽革。上副吾君旰食心，下使群黎均感德。要追卓鲁歌善政，罔俾龚黄嘉异绩。素志长怀报国丹，苍髯早为忧民白。回思故里数亩田，比似成都桑八百。大儿耒耜可躬耕，小女辛勤足供织。岁时伏腊尽优游，不向他人仰衣食。先庐风雨待重修，故冢松楸欠封植。每逢寒食倍思亲，翘首东云长叹息。蒲涧清泉想旧盟，庾岭梅花寻故识。他时解印赋归来，社里徉狂会亲戚。款段车乘马少游，柴桑酒醉陶彭泽。锦水溪山依旧好，白沙风月今犹昔。我来渡此一镜平，楼台夹岸相峥嵘。乘风高步临江亭，亭前碧水通蓬瀛，水上云山罗翠屏。水流富贵千年恨，山锁兴亡万古情，流传奕叶世相承。举国入觐乡邦宁，宋朝牧守多名卿。宦游英俊皆诗鸣，翰墨挥洒天人惊。湖山草木增欣荣，画桥丛柳翠烟轻。十里珠帘捲暮晴，隔花临水自娉婷。中流荡桨扬歌声，一从南渡失经营。君臣对此忘旧京，倒戈戮将罢远征。权奸窃柄乱国经，致使戎马窥南溟。衣冠文物染膻腥，荣华富贵如浮萍。百年宇宙仍分争，东南贡赋来扬荆。风波浪泊绵远汀，瞬息千里无留情。南金大辂具镂琼，仓禀丰溢府库盈。我来越国且暂停，一场吊古酹江灵。岳王坟前秋草青，苏公堤上碧波澄。古今豪杰同凋零，惟有忠臣贤士千载留高名。
素馨花赋
作者：区子美
朝代：元

夫何一佳人兮，入南汉之后宫。靓新妆之婉婉兮，淡颜色其丰容。奚锡名之特异兮，曰既素而且馨。苟昭质其或亏兮，曷斯名之称情。既承恩于非望兮，纷独有此姱节。焚椒兰而荐芳兮，濯温泉以自洁。丘墟忽其零落兮，顾原野其青青。袅奇葩以擢秀兮，枝叶袅娜而敷荣。留芳华于宝靥兮，翠蔓郁于罗裙。比蔓草之虞姬兮，类青冢之昭君。贮万斛之天香兮，散菲菲其满室。瑩玉雪之无瑕兮，扬倾城之国色。想英灵之未泯兮，岂以生死而异心。忍为人而作春妍兮，期奉君之玉音。傥薰衣而一试兮，犹有曩昔之故态也。誓一白而不濡兮，洗六宫之粉黛也。彼竞美于生前兮，香唾碧而成花。睡海棠之未足兮，羌败国而亡家。览环燕之遗姿兮，具已成乎尘土。孰若此花之尚神兮，竟留馨于万古。嗟何繁列于众芳兮，独见遗于简编。岂托身于非所兮，蔽厥美而无传。窃独悲夫此花之不幸兮，猗流落乎人间。彼冶容而倚市兮，咸妥鬓而堆鬟。岂知修洁之可慕兮，馨香之不可亵也。绚素衣之缟缟兮，恨淄尘之见涅也。呜呼，故宫废兮烟树苍，疑冢凄兮秋草黄。独花田兮千载，纷愈久而弥芳。
素馨花赋
作者：区子美
朝代：元
体裁：古风

夫何一佳人兮，入南汉之后宫。靓新妆之婉婉兮，淡颜色其丰容。奚锡名之特异兮，曰既素而且馨。苟昭质其或亏兮，曷斯名之称情。既承恩于非望兮，纷独有此姱节。焚椒兰而荐芳兮，濯温泉以自洁。丘墟忽其零落兮，顾原野其青青。袅奇葩以擢秀兮，枝叶袅娜而敷荣。留芳华于宝靥兮，翠蔓郁于罗裙。比蔓草之虞姬兮，类青冢之昭君。贮万斛之天香兮，散菲菲其满室。莹玉雪之无瑕兮，扬倾城之国色。想英灵之未泯兮，岂以生死而异心。忍为人而作春妍兮，期奉君之玉音。傥薰衣而一试兮，犹有曩昔之故态也。誓一白而不濡兮，洗六宫之粉黛也。彼竞美于生前兮，香唾碧而成花。睡海棠之未足兮，羌败国而亡家。览环燕之遗姿兮，具已成乎尘土。孰若此花之尚神兮，竟留馨于万古。嗟何繁列于众芳兮，独见遗于简编。岂托身于非所兮，蔽厥美而无传。窃独悲夫此花之不幸兮，猗流落乎人间。彼冶容而倚市兮，咸妥鬓而堆鬟。岂知修洁之可慕兮，馨香之不可亵也。绚素衣之缟缟兮，恨淄尘之见涅也。呜呼，故宫废兮烟树苍，疑冢凄兮秋草黄。独花田兮千载，纷愈久而弥芳。
全生诗
作者：华亭二生
朝代：元

几年兵火接天涯，白骨丛中度岁华。杜宇有冤能泣血，邓攸无子可传家。当时自诧辽东豕，今日翻成井底蛙。一片春光谁是主？野花开满蒺藜沙。
贾生诗
作者：华亭二生
朝代：元

漠漠荒郊鸟乱飞，人民城郭叹都非。河沈朽骨何须葬，血污游魂不得归。麦饭无人作寒食，绨袍有泪笑斜晖。生存零落皆如此，但恨平生壮志违。
暮春山中即事
作者：华仲庸
朝代：元
体裁：七言律诗

剪剪东风生晓寒，群芳摇落自愁看。牢笼诗景无神句，点检花枝有月丹。布谷催耕知雨足，杜鹃啼血怨春残。光阴代谢如弹指，短发刁骚不受冠。
夜宴作
作者：华宗亨
朝代：元
体裁：七言律诗

缥壶盛酒泻葡萄，公子飞觞意气豪。皓齿缓歌金缕曲，素纤低按紫檀槽。吴橘破霜香落爪，江鱼乍鲙玉生刀。莫愁新月清光细，花下归来绛烛高。
山中初夏即事
作者：华廉
朝代：元
体裁：七言律诗

东风不到画阑边，屈指韶光又一年。处处插秧梅子雨，家家缲茧竹篱烟。荷因怕暑先擎盖，柳为无寒早褪绵。莫道山中无乐事，数声啼鸟落花天。
陪湖州田府倅采茶行春
作者：华廉
朝代：元
体裁：七言律诗

联骑东风踏早霞，尧山雨过梵王家。老僧下榻延佳客，童子开轩埽落花。竹外披云寻嫩笋，茶边和露摘新芽。高情重惜春多好，争出佳篇咏物华。
又分韵得间字
作者：华扩
朝代：元
体裁：古风

客从龙山来，深夜话久间。撷彼园中蔬，坐分云子饭。抱冲惬所遇，于焉烦襟散。唧唧床下蛩，嗈嗈天边雁。昔别今已秋，鬓华各璀璨。
过东湖叔留饮赋诗分韵得无字
作者：华扩
朝代：元
体裁：七言律诗

别驾分违兴不孤，重陪佳士过东湖。藏阄纵酒博松子，分韵裁诗写碧梧。箧秘传家旌孝传，山开列壁卧游图。阿咸自是迂疏甚，青眼还拘礼法无。
奉和伯父喜雨感怀三首·其一
作者：华汝立
朝代：元
体裁：七言绝句

茅檐一夜雨声喧，忽见新秧绿满田。此去西成已堪望，更须莫惜杖头钱。
奉和伯父喜雨感怀三首·其三
作者：华汝立
朝代：元
体裁：七言绝句

长忆东轩红藕花，每临荒沼泪逾加。先翁笑语不复见，夜夜寒螀泣露华。
奉和伯父喜雨感怀三首·其二
作者：华汝立
朝代：元
体裁：七言绝句

云暗西山雨复来，满空阴翳忽然开。平原百里俱沾足，不费天瓢水半杯。
奉和叔父贫乐斋
作者：华汝翊
朝代：元
体裁：七言律诗

草堂幽僻迥无尘，竹几箪瓢意自亲。下榻未尝留俗客，杖藜也复访闲人。青山绿水情偏好，白发乌纱老更真。须信先生清乐在，床头有酒不全贫。
和梅魂柳眼诗·其一
作者：华沅
朝代：元
体裁：七言律诗

庾岭花神初睡起，水边隐约弄冰姿。却疑西子沉渊后，曾入逋仙醉梦时。暗逐东风来小圃，还随腊雪到南枝。玉容冷落知何处，空使诗人赋楚词。
和梅魂柳眼诗·其二
作者：华沅
朝代：元
体裁：七言律诗

深锁愁眉带宿酲，腾腾困倦倚云屏。侵晨寒雨临溪岸，和泪窥人近驿亭。初见欲开呈浅碧，细看微睫露新青。不堪折赠行人去，为恐三眠尚未醒。
以玉山亭馆分题得玉山佳处
作者：华翥
朝代：元
体裁：古风

我闻玉山最佳处，翠竹高梧夹行路。阴阴石洞响流泉，历历青山隔春雾。草堂窈窕烟水西，杨柳漠漠鸣黄鹂。花间委佩仙客集，水上清唱渔舟迷。岩头桂子飘金屑，石上芝云白于雪。何曾梦入小游仙，长夜持竿钓明月。玉堂学士天上来，相逢一笑华筵开。千钟绿酒金茎泻，五色新诗云锦裁。美人高歌醉击筑，下塘送客烧银烛。明朝回首望仙槎，月出金盘照华屋。
垂虹桥
作者：华翥
朝代：元
体裁：七言律诗

何人拔起苍山根，挟来压住江流奔。二三百尺断虹影，六十二湾清月痕。玉阑雨过翠苔滑，石洞舟行清水浑。几欲临风又题柱，恐惊司马未招魂。
玉山草堂
作者：华翥
朝代：元
体裁：七言律诗

我爱玉山之草堂，清秋树色正苍苍。虎头痴绝情真癖，贺监归来老更狂。傍席好花迎佩落，当门立鹤过人长。何时月下将箫管，醉倚阑干学凤皇。
八月六夜京师闻雁
作者：华锳
朝代：元
体裁：五言绝句

紫塞霜威重，西风雁阵高。何当生羽翮，相逐过江皋。
北游书怀
作者：华锳
朝代：元
体裁：古风

好风东南来，送我京都行。方舟凌晨发，渺渺云帆轻。余年虽云迈，未解离别情。亲朋争追攀，儿女亦叮咛。男儿志四方，有泪安敢倾。唯当早归来，松菊正敷荣。
游惠山二首·其一
作者：华锳
朝代：元
体裁：七言律诗

结轸西神践胜游，禅房花木占清幽。山如有约年年好，泉本无心日日流。故宅几经时世换，空门不管古今愁。登临未快尘凡目，更上龙峰最上头。
游惠山二首·其二
作者：华锳
朝代：元
体裁：古风

百尺老龙卧山足，口吐清泉声簌簌。山灵守护几千载，存此方圆两丸玉。朅来一酌漱甘芳，洗尽凡心悦尘目。嗟嗟世无桑伫翁，茶经水品谁能续。扪萝试与谒灵祠，惟见苍苔锁茅屋。人亡物在是耶非，长啸一声烟树绿。
秋夜见月有怀诸弟
作者：华锳
朝代：元
体裁：五言律诗

月向秋来好，凉从雨后生。风高木叶下，露冷草虫鸣。对景三杯酒，怀人万里情。翻思对床夜，灯火读书声。
荔轩
作者：卓成大
朝代：元
体裁：七言绝句

进不得看长安花，退不得擘家山荔。先人之言何其悲，援笔聊题此轩记。
冲虚观
作者：单县君
朝代：元
体裁：七言律诗

雄峰峻峙焕朱明，元圣清虚此耀真。地静无心閒日月，山高举首近星辰。金坛露冷青鸾舞，丹灶风清白鹤驯。时有仙人绿云上，九霄飘忽响韶钧。
题壁
作者：单县君
朝代：元
体裁：七言绝句

抠衣步入轩辕界，身世翩翩物外游。自是尘嚣隔天堑，高堂谩把翠钿收。
宿寒岩
作者：博尔苏
朝代：元
体裁：古风

朝发赤城山，暮抵寒岩宿。飞瀑洒长松，清风动修竹。人行古径苔，僧住悬崖屋。寒松在何许，白鹤满苍麓。
偶成
作者：卜友曾
朝代：元
体裁：七言绝句

雨过疏篁翠欲流，西风吹露冷吴钩。闲庭落下不须埽，官况从来淡似秋。
和林一原题西乾庙韵
作者：卜友曾
朝代：元
体裁：七言律诗

美人西扣古王宫，推枕山窗曙色溶。岚气秋来深似海，岭云日暮碧于松。苔生阶面侵铜鼓，水落波心起石龙。一路西风吹落帽，黄花满地似春浓。
寄建安经历沙子中同年
作者：卜友曾
朝代：元
体裁：七言律诗

离亭旌旆思纷纷，江上西风落木闻。客棹相逢前日雨，渔罾犹挂隔溪云。小楼吹笛青山老，返照移尊碧草曛。万里霞洲望不极，祇将秋水赠夫君。
怀友
作者：卜友曾
朝代：元
体裁：七言律诗

忆得城东卖酒旗，维舟立马意谁知。江流衮衮相思后，帆影悠悠独去时。巫峡秋云连泰华，金陵春草接黄陂。红尘孤负沧浪钓，犹拟梅边寄一诗。
思归
作者：卜友曾
朝代：元
体裁：七言绝句

客子来时菊放秋，桃花开遍尚淹留。长空雁影北飞尽，一夜江声可白头。
郭彦达都事悠然亭
作者：卜友曾
朝代：元
体裁：七言律诗

悠然亭上翠浮空，林壑归来一笑同。稚子春游修竹里，诗人夜醉白云中。灊山连屋书千卷，淠水当轩菊万丛。招隐欲题应有待，渔竿閒飏落花风。
题刘材之家子昂书映雪轩扁
作者：卜友曾
朝代：元
体裁：古风

吴刚粉月成琼屑，洒向人间沃春热。东风刮地清梦阑，门外好山青不得。白云著雨飞难起，晓来化作湘江水。湘水娟娟照美人，对此心开几千里。临池落笔幽思多，白须道士来相过。日斜写得黄庭去，锦笼却送山阴鹅。山阴春尽美人老，茂陵刘郎拾瑶草。瑶草年年吹古香，至今残雪明松表。
绝句
作者：卞元亨
朝代：元

牡丹曾是手亲栽，十度春风九不开。多少繁华零落尽，一枝犹待主人来。
上元日侍宴叠嶂楼
作者：卞思义
朝代：元

上使开华宴，高楼倚碧霄。山如屏嶂列，风逐管弦飘。事简春偏永，歌长酒易消。月明人散后，骢马不胜骄。
侍宴叠嶂楼次苏资道韵
作者：卞思义
朝代：元

使君閒暇宴高台，佩玉珊珊得重陪。无数好山成叠嶂，一湾流水似天台。烟中佛寺藏楼阁，火后人家半草莱。不用登临增感慨，春风梁燕又归来。
和杨廉夫新居韵
作者：卞思义
朝代：元

楼居最喜傍西河，春水溶溶生绿波。近市小桥云影乱，隔帘疏雨竹声多。执经弟子登金马，换帖山人贽白鹅。欲向尊前吹铁笛，且听牙板翠儿歌。
和西湖竹枝词
作者：卞思义
朝代：元

小苏吹笛最高楼，吹作大堤杨柳秋。只今青冢在湖上，不识黄云出塞愁。
大瀛海道院为吕啬斋作
作者：卞思义
朝代：元

人间咫尺大瀛海，方丈蓬莱信杳然。若木三更先吐日，弱流万里不通船。未同徐福来求药，好访安期且问仙。闻说吕公高隐处，蛟龙常护石床眠。
巢云为吴义卿作
作者：卞思义
朝代：元

元气氤氲天四垂，我来高处足栖迟。笑看乌鹊空三匝，肯与鹪鹩共一枝。露湿衣裳星斗近，暖生毛骨梦魂知。有时借得天风便，唤取仙人白鹤骑。
怀杨铁笛
作者：卞思义
朝代：元

琵琶声断翠鸾孤，铁笛山人泪眼枯。闻道小弦今已绝，《竹枝》依旧唱西湖。
悯忠阁
作者：卞思义
朝代：元

登临独上最高层，东北阑干不敢凭。云近蓬莱连复道，天低星斗挂觚棱。悯忠曾葬征辽骨，破暗空存供佛灯。欲浣京尘振衣袂，冷风萧瑟洒炎蒸。
春江逸响图
作者：卞思义
朝代：元

黄鹤矶头一棹还，白鸥波上几人閒。笛声吹断江南曲，不见渔翁祇见山。
次杨廉夫韵赠歌者翡翠屏
作者：卞思义
朝代：元

扬州曾赏琼花宴，吴下新传翡翠屏。湘水月明环佩冷，巫山云湿髻鬟青。蹙金孔雀非为贵，隔屋琵琶正好听。青鸟无情易飞去，雕笼深锁重丁宁。
次王安行韵
作者：卞思义
朝代：元

杖策来寻隐者居，闭门重著绝交书。入城无事不骑马，临水有时看钓鱼。未羡渊明开菊径，拟从诸葛住茅庐。清时羽翼知多少，肯散黄金学二疏。
毗陵玄妙观
作者：卞思义
朝代：元

古柏青衫锁翠霏，寥阳金阙隐玄扉。幡幢影动群仙下，星斗坛空独鹤归。高阁云深分树色，修廊雨过湿苔衣。壁间若问双龙迹，化作天池宝剑飞。
汗酒
作者：卞思义
朝代：元

水火谁传既济方，满铛香汗滴琼浆。开尊错认蔷薇露，溜齿微沾菡萏香。水泄尾闾知节候，津生华盖识温凉。千钟鲁酒空劳劝，一酌端能作醉乡。
溪山春雨图
作者：卞思义
朝代：元
体裁：古风

野人结屋临溪上，溪上白云生叠嶂。城中车马自纷纭，朝听樵歌暮渔唱。云林叆叇春日低，小桥流水行人稀。桃花落尽春何处，风雨满山啼竹鸡。
溪山春雨图
作者：卞思义
朝代：元

野人结屋临溪上，溪上白云生叠嶂。城中车马自纷纭，朝听樵歌暮渔唱。云林叆叇春日低，小桥流水行人稀。桃花落尽春何处？风雨满山啼竹鸡。
西津渡
作者：卞思义
朝代：元

西津渡口望瓜洲，候吏欢迎使客舟。天堑已无南北限，江流不尽古今愁。云连巨舰来湖口，风送残潮过石头。驿舍题诗满东壁，重来还忆去年秋。
赠清隐杨鍊师
作者：卞思义
朝代：元

野鹤昂藏自不群，往来瀛海绝嚣氛。碧瞳老去照秋水，石室晓来生白云。采药每于松下见，步虚时向月中闻。《太玄》亲授神仙秘，霜茧淋漓旧墨纹。
过琴溪徐公钓台
作者：卞思义
朝代：元

芳草茸茸衬马蹄，重陪使者过琴溪。东风又属梨花月，夜雨新添燕子泥。石室尘空苍藓合，钓台人去暮云低。破奚莫厌诗囊重，多少江山未品题。
过维扬
作者：卞思义
朝代：元

露冷金盘酒价添，云埋琼树客愁兼。竹西旧曲无人理，谩捲红楼一半帘。
过邳州风雨不能渡宿州治
作者：卞思义
朝代：元

天下黄河势欲奔，江南游子黯销魂。阴风怒作波涛险，秋雨忽来天地昏。下榻可堪尘满席，开怀赖有酒盈尊。晓晴又上征鞍去，城下新添涨潦痕。
铁笛诗寄杨廉夫
作者：卞思义
朝代：元

一段清冰百鍊钢，曾翻宫徵侍虚皇。裂开黄鹤矶头石，惊落青鸾镜里霜。仙子佩环新乐府，翰林风月旧文章。道人清节磨砻久，却笑桓伊独据床。
题溪山烟雨图
作者：卞思义
朝代：元

西崦人家枕碧流，屋头高树近山头。短蓑烟雨归来晚，满地落花人倚楼。
题舒秀实锄隐
作者：卞思义
朝代：元

宾幕归来野兴浓，卜居还得近城东。绕篱自斸荆榛地，傍屋添栽杞菊丛。一钁燕泥春雨后，数声牛笛暮烟中。红尘轩冕非吾事，老圃如今愿己同。
马善长设宴思远楼湖船
作者：卞思义
朝代：元

绿野桥边系短篷，归来微雨湿青骢。草堂无梦寻康乐，莲社何人忆远公。海上相逢疑昨日，尊前谈笑自春风。明朝旧约知谁问，隔岸海棠花正红。
九月十日接驾回因游香山寺饮于西厓之上酒酣呈主人
作者：卢亘
朝代：元

迎銮北去迷风沙，看山西来走烟霞。苍山朝含太古色，长松百尺凌云斜。杰观重楼炫金碧，笑拍阑干倚天立。出门却得望东山，红树青林乱秋色。痛饮崩厓鲸吸川，径欲醉倒秋风前。但恨浮云蔽白日，使我不得瞻青天。忽忽今年负重九，树老山空复何有。莫将身世愧渊明，纵有黄花无此酒。
和阎子济韵二首
作者：卢亘
朝代：元

愁忧无端来，有巧不容措。平生兔三窟，挂网不知惧。君子事明哲，为善天下妒。俯仰无愧怍，于以理世务。祸罹忽然至，不幸我岂恶。所以终百年，任运恒优裕。哀哉古屈子，死岂忠贞误。委质复洁身，谗口焉得污。神仙冰雪姿，方丈难企覢。清高绝尘上，亦藉波涛险。世人空想像，年岁虚荏苒。秦皇与汉武，鬓雪不可染。猖狂遗馀恨，略得笔舌贬。君看唐虞圣，闻君衽犹敛。
和阎子济韵二首·其一
作者：卢亘
朝代：元

愁忧无端来，有巧不容措。平生兔三窟，挂网不知惧。君子事明哲，为善天下妒。俯仰无愧怍，于以理世务。祸罹忽然至，不幸我岂恶。所以终百年，任运恒优裕。哀哉古屈子，死岂忠贞误。委质复洁身，谗口焉得污。
和阎子济韵二首·其二
作者：卢亘
朝代：元

神仙冰雪姿，方丈难企覢。清高绝尘上，亦藉波涛险。世人空想像，年岁虚荏苒。秦皇与汉武，鬓雪不可染。猖狂遗馀恨，略得笔舌贬。君看唐虞圣，闻君衽犹敛。
奉贺李秋谷平章宿西郊
作者：卢亘
朝代：元

春生骑吏飞尘外，便觉高情远世纷。酒泛泉香清易冽，梦侵仙骨冷难曛。珠生沧海还惊月，鹤舞层霄不见云。无象太平今有象，共欣良相遇明君。
行卢沟之南书所见
作者：卢亘
朝代：元

幽蓟忽如九天上，俯视左右分秦齐。万里南来太行远，苍龙北峙飞云低。冈回一崦花柳暗，川平百里风烟迷。丈夫出门自有乐，人生何必常栖栖。
读王维夷门歌尽述侯嬴朱亥之事今春侍大人官汴省得以周览城郭而遗台废圃往往瓦砾山积所谓夷门者不可复识其处而嬴亥遗迹无知之者千数百年于此矣用其意作歌续其后大德甲辰岁也
作者：卢亘
朝代：元

忆昔词客歌夷门，七雄争战纷如云。信陵盗符侯嬴死，铁锤击碎邯郸军。后来谁震关河响，五季相乘如反掌。当年意气作飞烟，空馀朽骨埋黄壤。宋家九叶二百秋，仁涵义染还生羞。寿山穹窿九州哭，独有遗民恨销骨。易水南流汴水清，黄河不洗中原兵。天戈一指八纮举，四海无波日月明。雄台屹立天垣近，夔皋继出扶皇运。桑阴蔽日麦连云，坐看龚黄清列郡。我来喜遇春如海，瓦砾生烟变光彩。红尘扑面人不知，独过屠门吊朱亥。
送侍讲学士邓善之辞官还钱塘十首
作者：卢亘
朝代：元

北门古深严，论思寄筹度。自非鸿才士，训诰何由作。夫君出巴蜀，文采动京洛。十年掌丝纶，摛藻扬景铄。荆璞抱瑾瑜，龙渊淬锋锷。肯献《上林赋》，宁居天禄阁。即今观浙江，眷恋睎金雀。黄图郁紫氛，绛节生碧落。依然难为情，清霜养飞藿。春秋严笔削，凛若执玄钺。君独抱遗经，结发饱剞劂。明剖是非心，微探义理窟。下视群儿愚，争端王正月。朅来奋直笔，浩然心思竭。王功与帝德，昭昭日月揭。胡为厌词林，南欲观溟渤。荣华若浮烟，汗简青不灭。词林富声华，几人得精悍。悠悠三百年，篇翰孰承缵。夫君清庙器，祼荐盛圭瓒。五就惜繁缨，九游载云旱。依依风向翔，忽忽月新满。泠然时雨情，短章不可断。风雨妒芳华，稂莠深嘉谷。天地岂不仁，盛德禀命独。明廷萃群英，四门延穆穆。既卜渭水钓，又起傅岩筑。声华何岌嶪，众辐辏一毂。銮坡俨清韵，硕人歌在轴。愿言往从之，星驾命宜夙。岂知彼玄鸟，戢翼辞云屋。幸无素丝悲，庶免穷途哭。离离天星高，皓皓云月光。候雁过楚泽，蟋蟀鸣中堂。天时谅难测，徒然多感伤。念子去意远，沈忧结衷肠。忆昔初奉欢，露白春兰芳。清尊罢新制，妙趣深濠梁。飞景急西匿，川流浩汤汤。玄发凄岁晚，木脱天雨霜。蔓草岂容惜，松柏在高冈。翰林子元子，武库森戈矛。英声迈千古，逸韵横九州。与君契金兰，投分何绸缪。清和谢夷惠，典刑追韩欧。坐令人文焕，允塞昭王猷。念君独远迈，寥落行人愁。木瘦楚山晓，风静寒江流。何当驾飞车，却忆昆仑丘。尘埃满腥腐，朝暮同蜉蝣。旸谷上寒日，影射扶桑枝。瞬息及中天，流光迅难持。人生百年内，昂昂何所施。孤鸿东南征，浮云西北驰。可怜万感身，会合须臾期。安得弄明月，皎皎远忧疑。折花芙蓉浦，荡桨江潢涯。优游以卒岁，身名良不隳。游云苍鳞穹，阊阖不可叫。徒令虎豹关，日月近辉耀。濛濛八表尘，隐隐万汇窍。泯然一归途，伊谁执其要。栖栖圣者徒，礼乐怀幼眇。闭门忍朝饥，风雨深蓬蓼。今年江海去，光景短萤爝。禾黍满故墟，闾巷馀返照。挥弦送飞鸿，古今入长啸。昔我适吴会，日夕承欢颜。高堂乐起舞，綵服何斑斓。东海汹波涛，西湖翠烟鬟。北归馀十年，谬迹通朝班。家祸一朝集，音容何可攀。悲号苍穹迥，往事思日艰。命穷时亦迫，志弱体自孱。安得腾化术，从君超人寰。执手不忍诀，临风涕空潸。我留君勿思，君归我当忆。十年胶在漆，一旦各异域。吴江激微波，震泽起暝色。鹍鹏隔天地，雁鹜杂南北。念我平生友，怆恨摧胸臆。独看燕山云，岁暮日初昃。永言长风翔，情寄南风翼。
送侍讲学士邓善之辞官还钱塘十首·其一
作者：卢亘
朝代：元

北门古深严，论思寄筹度。自非鸿才士，训诰何由作。夫君出巴蜀，文采动京洛。十年掌丝纶，摛藻扬景铄。荆璞抱瑾瑜，龙渊淬锋锷。肯献《上林赋》，宁居天禄阁。即今观浙江，眷恋睎金雀。黄图郁紫氛，绛节生碧落。依然难为情，清霜养飞藿。
送侍讲学士邓善之辞官还钱塘十首·其七
作者：卢亘
朝代：元

旸谷上寒日，影射扶桑枝。瞬息及中天，流光迅难持。人生百年内，昂昂何所施。孤鸿东南征，浮云西北驰。可怜万感身，会合须臾期。安得弄明月，皎皎远忧疑。折花芙蓉浦，荡桨江潢涯。优游以卒岁，身名良不隳。
送侍讲学士邓善之辞官还钱塘十首·其三
作者：卢亘
朝代：元

词林富声华，几人得精悍。悠悠三百年，篇翰孰承缵。夫君清庙器，祼荐盛圭瓒。五就惜繁缨，九游载云旱。依依风向翔，忽忽月新满。泠然时雨情，短章不可断。
送侍讲学士邓善之辞官还钱塘十首·其九
作者：卢亘
朝代：元

昔我适吴会，日夕承欢颜。高堂乐起舞，綵服何斑斓。东海汹波涛，西湖翠烟鬟。北归馀十年，谬迹通朝班。家祸一朝集，音容何可攀。悲号苍穹迥，往事思日艰。命穷时亦迫，志弱体自孱。安得腾化术，从君超人寰。执手不忍诀，临风涕空潸。
送侍讲学士邓善之辞官还钱塘十首·其二
作者：卢亘
朝代：元

春秋严笔削，凛若执玄钺。君独抱遗经，结发饱剞劂。明剖是非心，微探义理窟。下视群儿愚，争端王正月。朅来奋直笔，浩然心思竭。王功与帝德，昭昭日月揭。胡为厌词林，南欲观溟渤。荣华若浮烟，汗简青不灭。
送侍讲学士邓善之辞官还钱塘十首·其五
作者：卢亘
朝代：元

离离天星高，皓皓云月光。候雁过楚泽，蟋蟀鸣中堂。天时谅难测，徒然多感伤。念子去意远，沈忧结衷肠。忆昔初奉欢，露白春兰芳。清尊罢新制，妙趣深濠梁。飞景急西匿，川流浩汤汤。玄发凄岁晚，木脱天雨霜。蔓草岂容惜，松柏在高冈。
送侍讲学士邓善之辞官还钱塘十首·其八
作者：卢亘
朝代：元

游云苍鳞穹，阊阖不可叫。徒令虎豹关，日月近辉耀。濛濛八表尘，隐隐万汇窍。泯然一归途，伊谁执其要。栖栖圣者徒，礼乐怀幼眇。闭门忍朝饥，风雨深蓬蓼。今年江海去，光景短萤爝。禾黍满故墟，闾巷馀返照。挥弦送飞鸿，古今入长啸。
送侍讲学士邓善之辞官还钱塘十首·其六
作者：卢亘
朝代：元

翰林子元子，武库森戈矛。英声迈千古，逸韵横九州。与君契金兰，投分何绸缪。清和谢夷惠，典刑追韩欧。坐令人文焕，允塞昭王猷。念君独远迈，寥落行人愁。木瘦楚山晓，风静寒江流。何当驾飞车，却忆昆仑丘。尘埃满腥腐，朝暮同蜉蝣。
送侍讲学士邓善之辞官还钱塘十首·其十
作者：卢亘
朝代：元

我留君勿思，君归我当忆。十年胶在漆，一旦各异域。吴江激微波，震泽起暝色。鹍鹏隔天地，雁鹜杂南北。念我平生友，怆恨摧胸臆。独看燕山云，岁暮日初昃。永言长风翔，情寄南风翼。
送侍讲学士邓善之辞官还钱塘十首·其四
作者：卢亘
朝代：元

风雨妒芳华，稂莠深嘉谷。天地岂不仁，盛德禀命独。明廷萃群英，四门延穆穆。既卜渭水钓，又起傅岩筑。声华何岌嶪，众辐辏一毂。銮坡俨清韵，硕人歌在轴。愿言往从之，星驾命宜夙。岂知彼玄鸟，戢翼辞云屋。幸无素丝悲，庶免穷途哭。
送侯尊师
作者：卢亘
朝代：元

白雁风高锦树空，寒郊落日满飞蓬。心游太始鸿濛外，命寄圜穹象纬中。京国轮蹄殊扰扰，烟霄岐路漫匆匆。青云别后仙山远，何日丹砂问葛洪。
送友
作者：卢亘
朝代：元

晴云半逐雨云低，九陌无尘共落晖。满目秋芜悲泽国，一声烟鹤到岩扉。西风帆饱随天远，残月砧寒入梦微。路隔蓬莱鳌背阔，剑光长拂海涛飞。
送李应中检校江西
作者：卢亘
朝代：元

故人昔御南风来，今年便逐轻鸿去。短亭古堠不记人，依旧青天覆长路。马鸣日落风萧萧，九月飞霜催柳条。出门相顾仰天笑，胸中直气干云霄。莫恨江山连百越，自有清游醒诗骨。都将万事付无心，徐孺亭前钓秋月。
题华山太古雪赠人
作者：卢亘
朝代：元

往时天大风，能吹华山裂。坠此一拳石，咸云太古雪。粤自开辟初，云气所凝结。已经六万岁，变化同巀嶪。望之色正白，表里共澄澈。尘土不能涴，光彩耀日月。愿君勿爱此，持以献金阙。回中避暑时，可用清毒热。
题四皓图
作者：卢亘
朝代：元

姬昌圣瑞胤厥祖，泰伯仲雍逃荆蛮。坐令周历过所卜，高风千古谁追攀。惠皇畏废出奇计，四老昂藏趋殿陛。吕宗覆尽鼎再安，玉玺神光归代邸。赵王枯冢生秋蓬，谷城黄石埋幽宫。空山不闻《紫芝曲》，白云影没南飞鸿。
题张国纲理问塞河诗卷
作者：卢亘
朝代：元

导河积石尧解忧，滔天之水成安流。何年决齧半南土，清淮怒卷黄云愁。宣房既筑汉歌喜，越巫抱璧神光起。害除梁楚二渠成，海溢西南九河死。后来群策知谁贤，何人捧土能防川。彭城楼堞照黄土，河平堰石愁金天。吾皇放勋超万古，泽世馀功平水土。睢阳塞决付贤侯，解变狂澜作安堵。于今此功宁复有，从容小试经纶手。千年遗爱在邦民，春风吹水浓如酒。
题金显宗墨竹
作者：卢亘
朝代：元

天人赋物如天工，墨光洒竹回天容。千年劲玉寒不死，清波照响悲吟龙。烟凝草绿承华殿，鬼冷秋霜月如练。长毫写影竹不知，《子夜歌》残空记面。春云一散风吹尘，茫茫海色翻青鳞。金仙泪痕愁汉月，尚怜玉轴随时新。梦跨茅龙上天去，女娲补天天不语。海绡画鸾生翠羽，踏破银湾湿河鼓。射龙江深春不度，风色萧萧怨千古。
新嫁娘
作者：卢升
朝代：元
体裁：乐府曲辞

新妇调羹汤，小姑绣衣裳。新妇不停手，小姑不下床。新妇语小姑，尔亦不自量。尔年二八馀，宁久阿母傍。请看绣针底，文彩双鸳鸯。春风一朝起，持赠画眉郎。小姑别我去，如我事姑嫜。
[双调]蟾宫曲·武昌怀古
作者：卢挚
朝代：元
体裁：曲

问黄鹤惊动白鸥。甚鹦鹉能言。埋恨芳洲。岁晚江空，云飞风起，兴满清秋。有越女吴姬楚酒，莫虚负老子南楼。身世虚舟，千载悠悠，一笑休休。
【中吕】喜春来_赠伶妇杨氏
作者：卢挚
朝代：元

赠伶妇杨氏娇娇香添索笑梅花韵，娇殢传杯竹叶春，歌珠圆转翠眉颦。山隐隐，留下九皋云。陵阳客舍偶书梅擎残雪芳心耐，柳倚东风望眼开，温柔樽俎小楼台。红袖客，低唱喜春来。携将玉友寻花寨，看褪梅妆等杏腮，休随刘阮访天台。休洞窄，别处喜春来。和则明韵骚坛坐遍诗魔退，步障行看肉阵迷，海棠开后燕飞回。□暂息，爱月夜眠迟。春云巧似山翁帽，古柳横为独木桥，风微尘软落红飘。沙岸好，草色上罗袍。春来南国花如绣，雨过西湖水似油，小瀛州外小红楼。人病酒，料自下帘钩。
【中吕】普天乐_湘阳道中岳
作者：卢挚
朝代：元

湘阳道中岳阳来，湘阳路。望炊烟田舍，掩映沟渠。山远近，云来去。溪上招提烟中树，看时见三两樵渔。凭谁画出，行人得句，不用前驱。
【中吕】朱履曲
作者：卢挚
朝代：元

访立轩上人于广教精舍，作此命佐樽者歌之，阿娇杨氏也。相约下禅林闲士，更寻将乐府娇儿，鹤唳松云雨催诗。你听疏老子，刬地劝分司，他只道人生行乐耳。恰数点空林雨后，笑多情逸叟风流，俊语歌声互相酬。且不如携翠袖，撞烟楼，都是些醉乡中方外友。这一等烟霞滋味，敬亭山索甚玄晖，玉颊霜髯笑相携。快教歌宛转，直待要酒淋漓，都道快游山谁似尔。雪中黎正卿招饮，赋此五章，命杨氏歌之数盏后兜回吟兴，六花飞惹起歌声，东道西邻富才情。这其间听鹤唳，再索甚趁鸥盟，不强如孟襄阳干受冷。恰才见同云旋磨，但相邀老子婆娑，似台榭杨花点青蛾。那些是风流处，这才是雪儿歌，便有竹间茶也不用他。虽不至撏绵扯絮，是谁教剪玉跳珠？是谁把溪山粉妆梳？且图待添些酒兴，管甚冻了吟须，看乘风腾六舞。又没甚金吾呵夜，剩寻将玉女来也，一曲阳春助清绝。便章台街闲信马，曲江岸误随车，且不如竹窗深闲听雪。泛公子樽中云液，倩佳人掌上金杯，浅酌清歌翠颦眉。直吃到银烛暗，玉绳低，雪晴时人未归。天宁北山禅老招饮于双松精舍春意满禅林葱蒨，艳歌听倚竹婵娟，掩映云龛敞风轩。顿医回摩诘病，强半是散花仙，原来这醉乡离朝市远。脂粉态前生缘业，笑渠侬一刬心邪，才诵罢《楞严》礼释伽。管甚空色梦，你且近前些，与这老双松作个娇侍者。
【南吕】金字经
作者：卢挚
朝代：元

嵩南秋晚谢公东山卧，有时携妓游，老我嵩南画满楼。楼外头，乱峰云锦秋。谁为寿，绿鬟双玉舟。宿邯郸驿梦中邯郸道，又来走这遭，须不是山人索价高。时自嘲，虚名无处逃。谁惊觉，晓霜侵鬓毛。
【双调】殿前欢_寿阳妆，更
作者：卢挚
朝代：元

寿阳妆，更何须兰被借温芳。玉妃不卧鲛绡帐，月户云窗。前村远驿路长，空惆怅，凭谁问花无恙？被春愁晓梦，瘦损何郎。万花丛，殢韶光肯放彩云空。痴呆呆未解三生梦，娇滴滴一捻春风。歌喉边笑语中，秋波送，依约见芳心动。被啼莺恋住，江上归鸿。海棠庭，这红妆也见主人情。被东风吹软新歌咏，都为花卿。黄鹄飞白鹿鸣，山林兴，佳丽相辉映。是烟霞翠袖，锦帐云屏。小楼红，隔纱窗斜照月朦胧。绣衾薄不耐春寒冻，帘幕无风。篆烟消宝鼎空，难成梦，孤负了鸾和风。山长水远，何日相逢。作闲人，向沧波濯尽利名尘。回头不睹长安近，守分清贫。足不袜发不巾，谁嗔问？无事萦方寸，烟霞伴侣，风月比邻。寿阳人，玉溪先占一枝春。红尘驿使传芳信，深雪前村。冰梢上月一痕，云初褪，瘦影向纱窗上印。香来梦里，寂寞黄昏。八葫芦酒杯浓，一葫芦春色醉山翁。一葫芦酒压花梢重，随我奚童。葫芦干兴不穷，谁人共，一带青山送。乘风列子，列子乘风。酒频沽，正花间山鸟唤提壶。一葫芦提在花深处，任意狂疏。一葫芦够也无，临时觑，不够时重沽去。任三闾笑我，我笑三闾。酒新篘，一葫芦春醉海棠洲。一葫芦未饮香选透，俯仰糟丘。傲人间万户侯，重酣后，梦景皆虚谬。庄周化蝶，蝶化庄周。酒频频，一葫芦风味扶诗兴。一葫芦仗挑相随定，荷插银瓶。爱诗家阮步兵，宽沽兴，身世都休竞。螟蛉蜾蠃螟蛉。
【双调】沉醉东风_秋景挂绝壁
作者：卢挚
朝代：元

秋景挂绝壁松枯倒倚，落残霞孤鹜齐飞。四围不尽山，一望无穷水，散西风满天秋意。夜静云帆月影低，载我在潇湘画里。对酒对酒问人生几何，被无情日月消磨。炼成腹内丹，泼煞心头火，葫芦提醉中闲过，万里云山入浩歌，一任傍人笑我。避暑避炎君频称竹榻，趁新凉懒裹乌纱。柳影中，槐阴下，旋敲冰沉李浮瓜。会受用文章处士家，午梦醒披襟散发。举子辞辛苦桑枢瓮牖，夸荣华凤阁龙楼。脱布衣，披罗绶，跳龙门独占鳌头。今日男儿得志秋，会受用宫花御酒。叹世拂尘土麻绦布袍，助江山酒圣诗豪。乾坤水上萍，日月笼中鸟，叹浮生几回年少。破屋春深雪未消，白发催人易老。适兴舞低簇春风绛纱，歌轻敲夜月红牙。金橙泛绿醽，银鸭烧红蜡，煞强如冷斋闲话。沉醉也更深恰到家，不记的谁扶上马。七夕银烛冷秋光画屏，碧天晴夜静闲亭。蛛丝度绣针，龙麝焚金鼎，庆人间七夕佳令。卧看牵牛织女星，月转过梧桐树影。重九题红叶清流御沟，赏黄花人醉歌楼。天长雁影稀，月落山容瘦，冷清清暮秋时候。衰柳寒蝉一片愁，谁肯教白衣送酒。退步南柯梦清香画戟，北邙山坏冢残碑。风云变古今，日月搬兴废，为功名枉争闲气，相位显官高待则甚底，也不入麒麟画里。闲居雨过分畦种瓜，旱时引水浇麻。共几个田舍翁，说几句庄家话，瓦盆边浊酒生涯。醉里乾坤大，任他高柳清风睡煞。恰离了绿水青山那答，早来到竹篱茅舍人家。野花路畔开，村酒槽头榨，直吃的欠欠答答。醉了山童不劝咱，白女上黄花乱插。学邵平坡前种瓜，学渊明篱下载花。旋凿开菡萏池，高竖起荼蘼架，闷来时石鼎烹茶。无是无非快活煞，锁住了心猿意马。春情残花酿蜂儿蜜脾，细雨和燕子香泥。白雪絮飞，红雨桃花坠，杜鹃声又是春归。纵有新诗赠别离，医不可相思病体。
【双调】湘妃怨
作者：卢挚
朝代：元

西湖湖山佳处那些儿，恰到轻寒微雨时。东风懒倦催春事，嗔垂杨袅绿丝，海棠花偷抹胭脂。任吴岫眉尖恨，厌钱塘江上词，是个妒色的西施。朱帘画舫那人儿，林影荷香雨霁时。樽前歌舞多才思，紫云英琼树枝，对波光山色参差。切香脆江瑶脍，擘轻红新荔枝，是个好客的西施。苏堤鞭影半痕儿，常记吴山月上时。闲寻灵鹫西岩寺，冷泉亭偏费诗，看烟鬟尘外丰姿。染绛绡裁霜叶，酿清香飘桂子，是个百巧的西施。梅梢雪霁月芽儿，点破湖烟雪落时。朝来亭树琼瑶似，笑渔蓑学鹭鸶，照歌台玉镜冰姿。谁僝僽鸱夷子，也新添两鬓丝，是个淡净的西施。
【商调】梧叶儿_赠歌妓红绡
作者：卢挚
朝代：元

赠歌妓红绡皱，眉黛愁，明艳信清秋。文章守，令素侯，最风流，送花与疏斋病叟。席间戏作四章花间坐，竹外歌，颦翠黛转秋波。你自在空踌躇，我如何肯恁么，却又可信着他，没倒断痴心儿为我。低声语，娇唱歌，韵远更情多。筵席上，疑怪他，怎生呵，眼挫里频频地觑我。新来瘦，忒闷过，非酒病为诗魔。纤腰舞，皓齿歌，便俏些个，待有甚风流罪过。全不见白髭鬓，才四十整，有家珍无半点儿心肠硬。醇一味，庞道儿，□锦片也似好前程，到健如青春后生。邯郸道，不再游，豪气傲王侯。琴三弄，酒数瓯，醉时休，缄口抽头袖手。平安过，无事居，金紫待何如？低檐屋，粗布裾，黎禾熟，是我平生愿足。
【正宫】黑漆弩_晚泊采石，
作者：卢挚
朝代：元

晚泊采石，醉歌田不伐【黑漆弩】，因次其韵，寄蒋长卿佥司、刘芜湖巨川。湖南长忆嵩南住，只怕失约了巢父。舣归舟唤醒湖光，听我篷窗春雨。故人倾倒襟期，我亦载愁东去。记朝来黯别江滨，又弭棹蛾眉晚处。
中吕·普天乐湘阳道中
作者：卢挚
朝代：元

岳阳来，湘阳路。
望炊烟田舍，掩映沟渠。
山远近，云来去。
溪上招提烟中树，看时见三两樵渔。
凭谁画出，行人得句，不用前驱。
中吕·朱履曲·雪中黎正
作者：卢挚
朝代：元
体裁：曲

数盏后兜回吟兴，六花飞惹起歌声，东道西邻富才情。这其间听鹤唳，再索甚趁鸥盟，不强如孟襄阳干受冷。
书梓山寺经堂
作者：卢挚
朝代：元

问俗来山郭，携春到隔溪。花香破禅寂，林樾受莺啼。欲和观音偈，聊乘醉墨题。閒云若留客，不肯为余西。
六州歌头·题万里江山图
作者：卢挚
朝代：元
体裁：词

诗成雪岭，画里见岷峨。浮锦水，历滟滪，灭坡陀。汇江沱。唤醒高唐残梦，动奇思，闻巴唱，观楚舞，邀宋玉，访巫娥。拟赋招魂九辩，空目断云树烟萝。渺湘灵不见，木落洞庭波。抚卷长哦。重摩娑。问南楼月，痴老子，兴不浅，夜如何。千载后，多少恨，付渔蓑。醉时歌。日暮天门远，愁欲滴，两青蛾。曾一舸。奇绝处，半经过。万古金焦伟观，鲸鳌背，尽意婆娑。更乘槎欲就，织女看飞梭。直到银河。
六州歌头·题万里江山图
作者：卢挚
朝代：元

诗成雪岭，画里见岷峨。浮锦水，历滟滪，灭坡陀。汇江沱。唤醒高唐残梦，动奇思，闻巴唱，观楚舞，邀宋玉，访巫娥。拟赋招魂九辩，空目断云树烟萝。渺湘灵不见，木落洞庭波。抚卷长哦。重摩娑。问南楼月，痴老子，兴不浅，意如何。千载后，多少恨，付渔蓑。醉时歌。日暮天门远，愁欲滴，两青蛾。曾一舸。奇绝处，半经过。万古金焦伟观，鲸鳌背，尽意婆娑。更乘槎欲就，织女看飞梭。直到银河。
六州歌头题万里江山图天下同文以上赵万里
作者：卢挚
朝代：元

诗成雪岭，画里见岷峨。浮锦水，历滟к，灭坡陀。汇江沱。唤醒高唐残梦，动奇思，闻巴唱，观楚舞，邀宋玉，方巫娥。拟赋招魂九辩，空目断云树烟萝。渺湘灵不见，木落洞庭波。抚卷长哦。重摩娑。问南楼月，痴老子，兴不浅，意如何。千载后，多少恨，付渔蓑。醉时歌。日暮天门远，愁欲滴，两青蛾。曾一舸。奇绝处，半经过。万古金焦伟观，鲸鳌背，尽意婆娑。更乘槎欲就，织女看飞梭。直到银河。柳暗三昵一首，乃无名氏词，词谱卷二十六误以为庐作。
南乡子
作者：卢挚
朝代：元

岭峤荔枝新。前岁曾逢旧使君。下足扶胥江上雨，南薰。吹散蛮烟瘴海云。去去幕中宾。恰及梅开寂寞滨。载酒随车应共赏，殷勤。要识寒花别有春。
南乡子寄广东肃政使者钦公，兼赠别赵景山
作者：卢挚
朝代：元

岭峤荔枝新。前岁曾逢旧使君。下足扶胥江上雨，南薰。吹散蛮烟瘴海云。去去幕中宾。恰及梅开寂寞滨。载酒随车应共赏，殷勤。要识寒花
南吕·金字经嵩南秋晚
作者：卢挚
朝代：元

谢公东山卧，有时携妓游，老我嵩南画满楼。
楼外头，乱峰云锦秋。
谁为寿，绿鬟双玉舟。
宿邯郸驿梦中邯郸道，又来走这遭，须不是山人索价高。
时自嘲，虚名无处逃。
谁惊觉，晓霜侵鬓毛。
双调·寿阳曲
作者：卢挚
朝代：元

银台烛，金兽烟，夜方阑画堂开宴。管弦停玉杯斟较浅，听春风遏云歌遍。金蕉叶，银萼花，卷长江酒杯低亚。醉书生且休扶上马，听春风玉箫吹罢。诗难咏，画怎描，欠渔翁玉蓑独钓。低唱浅斟金帐晓，胜烹茶党家风调。攒江酒，味转佳，刻春宵古今无价。约寻盟绿杨中闲系马，醉春风碧纱窗下。别珠帘秀才欢悦，早间别，痛煞煞好难割舍！画船儿载将春去也，空留下半江明月。夜忆窗间月，檐外铁，这凄凉对谁分说？剔银灯欲将心事写，长吁气把灯吹灭！灯将残，人睡也，空留得半窗明月。孤眠心硬熬浑似铁，这凄凉怎捱今夜？灯将灭，人睡些，照离愁半窗残月。多情直恁的心似铁，辜负了好天良夜。灯下词，寄与伊，都道是二人心事。是必你来会一遭儿，抵多少梦中景致。
双调·寿阳曲 夜忆二首 其一
作者：卢挚
朝代：元
体裁：词

灯将残，人睡也，空留得半窗明月。孤眠心硬熬浑似铁，这凄凉怎挨今夜。
双调·寿阳曲 夜忆二首 其二
作者：卢挚
朝代：元
体裁：词

窗间月，檐外铁，这凄凉对谁分说。剔银灯欲将心事写，长吁把灯吹灭。
双调·寿阳曲 夜忆二首 其二
作者：卢挚
朝代：元

窗间月，檐外铁，这凄凉对谁分说。剔银灯欲将心事写，长吁把灯吹灭。灯将残，人睡也，空留得半窗明月。孤眠心硬熬浑似铁，这凄凉怎挨今夜。
双调·寿阳曲·夜忆
作者：卢挚
朝代：元
体裁：曲

灯将灭，人睡些，照离愁半窗残月。多情直恁的心似铁，辜负了好天良夜。
双调·殿前欢
作者：卢挚
朝代：元
体裁：曲

酒杯浓，一葫芦春色醉山翁，一葫芦酒压花梢重。随我奚童，葫芦乾兴不穷。谁与共？一带青山送。乘风列子，列子乘风。
酒新篘，一葫芦春醉海棠洲，一葫芦未饮香先透。俯仰糟丘，傲人间万户侯。重酣后，梦景皆虚谬。庄周化蝶，蝶化庄周。
双调·沉醉东风·春情
作者：卢挚
朝代：元
体裁：曲

残花酿蜂儿蜜脾，细雨和燕子香泥。白雪柳絮飞，红雨桃花坠，杜鹃声里又春归。纵有新诗赠别离，医不可相思病体。
双调·沉醉东风·闲居
作者：卢挚
朝代：元
体裁：曲

恰离了绿水青山那答，早来到竹篱茅舍人家。野花路畔开，村酒槽头榨。直吃的欠欠答答，醉了山童不劝咱，白发上黄花乱插。
双调·湘妃怨西湖
作者：卢挚
朝代：元

湖山佳处那些儿，恰到轻寒微雨时。
东风懒倦催春事，嗔垂杨袅绿丝，海棠花偷抹胭脂。
任吴岫眉尖恨，厌钱塘江上词，是个妒色的西施。
朱帘画舫那人儿，林影荷香雨霁时。
樽前歌舞多才思，紫云英琼树枝，对波光山色参差。
切香脆江瑶脍，擘轻红新荔枝，是个好客的西施。
苏堤鞭影半痕儿，常记吴山月上时。
闲寻灵鹫西岩寺，冷泉亭偏费诗，看烟鬟尘外丰姿。
染绛绡裁霜叶，酿清香飘桂子，是个百巧的西施。
梅梢雪霁月芽儿，点破湖烟雪落时。
朝来亭树琼瑶似，笑渔蓑学鹭鸶，照歌台玉镜冰姿。
谁亻孱亻愁鸱夷子，也新添两鬓丝，是个淡净的西施。
双调·蟾宫曲
作者：卢挚
朝代：元
体裁：曲

想人生七十犹稀，百岁光阴，先过了三十。七十年间，十岁顽童，十载尪羸。
五十年除分昼黑，刚分得一半儿白日。风雨相催，兔走乌飞。子细沉吟，都不如快活便宜。
双调·蟾宫曲
作者：卢挚
朝代：元
体裁：曲

沙三伴哥来嗏！两腿青泥，只为捞虾。太公庄上，杨柳阴中，磕破西瓜。小二哥昔涎剌塔，碌轴上渰着个琵琶。看荞麦开花，绿豆生芽。无是无非，快活煞庄家。
双调·蟾宫曲·丽华
作者：卢挚
朝代：元
体裁：曲

叹南朝六代倾危，结绮临春，今已成灰。惟有台城，挂残阳水绕山围。胭脂井金陵草萋，后庭空玉树花飞。燕舞莺啼，王谢堂前，待得春归。
商调·梧叶儿赠歌妓
作者：卢挚
朝代：元

红绡皱，眉黛愁，明艳信清秋。
文章守，令素侯，最风流，送花与疏斋病叟。
席间戏作四章花间坐，竹外歌，颦翠黛转秋波。
你自在空踌躇，我如何肯恁么，却又可信着他，没倒断痴心儿为我。
低声语，娇唱歌，韵远更情多。
筵席上，疑怪他，怎生呵，眼挫里频频地觑我。
新来瘦，忒闷过，非酒病为诗魔。
纤腰舞，皓齿歌，便俏些个，待有甚风流罪过。
全不见白髭鬓，才四十整，有家珍无半点儿心肠硬。
醇一味，庞道儿，□锦片也似好前程，到健如青春后生。
邯郸道，不再游，豪气傲王侯。
琴三弄，酒数瓯，醉时休，缄口抽头袖手。
平安过，无事居，金紫待何如？低檐屋，粗布裾，黍禾熟，是我平生愿足。
嘉平十日访文伯纯遂偕施克刚胡明初游眺鳌峰道院饮韦鍊师方丈王敬叔继至分韵赋得山字
作者：卢挚
朝代：元

蹇余抱私戚，无以浣苦颜。解组访诗客，息驾依松关。羽流所栖处，稍出阛阓间。丈室俯寒英，芳气云窗閒。烟岫列远郊，石濑鸣清湾。览物得深趣，觞酌聊循环。麻姑逝已久，琴高杳难攀。超摇世氛远，髣髴仙游还。即此悟冲素，何必跻蓬山。
壁鲁洞二绝
作者：卢挚
朝代：元

南山采药北山棋，把断阆风天不知。试问龛中二三子，烂柯人是向来谁？万古仙岩两羽衣，一瓢秋水送将归。欲知后夜相思梦，月满空山鹤与飞。
壁鲁洞二绝·其一
作者：卢挚
朝代：元

南山采药北山棋，把断阆风天不知。试问龛中二三子，烂柯人是向来谁？
壁鲁洞二绝·其二
作者：卢挚
朝代：元

万古仙岩两羽衣，一瓢秋水送将归。欲知后夜相思梦，月满空山鹤与飞。
天仙子
作者：卢挚
朝代：元
体裁：词

半额淡妆鸾影翠。约略玉人新病起。碧彝金雀暗香来，凭竹几。熏沉水。诗在静华春梦里。羞涩蜡痕无意味。尽纵绛英争妩媚。中州风韵到南枝，归颖计。纫兰佩。日暮对花愁欲醉。
天仙子
作者：卢挚
朝代：元
体裁：词

半额淡妆鸾影翠。约略玉人新病起。碧彝金雀暗香来，凭竹几。薰沉水。诗在静华春梦里。羞涩蜡痕无意味。尽纵绛英争妩媚。中州风韵到南枝，归颖计。纫兰佩。日暮对花愁欲醉。
天仙子用韵和赵平原折赠黄香梅之作，并序
作者：卢挚
朝代：元

始华，折枝走，仍赋乐府天仙子，藉以见晌，用韵和之，聊答盛意半额淡妆鸾影翠。约略玉人新病起。碧彝金雀暗香来，凭竹几。薰沉水。诗在静华春梦里。羞涩蜡痕无意味。尽纵绛英争妩媚。中州风韵到南枝，归颖计。纫兰佩。日暮对花愁欲醉。
婺源县斋书事
作者：卢挚
朝代：元

竹树映清晓，坐闻山鸟鸣。瓶花香病骨，檐雨挟诗声。客亦非馀子，春无负此生。明朝余问俗，吟罢却须晴。
宝陀寺
作者：卢挚
朝代：元

老子扁舟日暮回，眼花不甚见如来。凭谁揭取罗浮月，挂向胥江玉镜台。
宣城南郊何氏游集
作者：卢挚
朝代：元

怀痾苦无悰，抚节惊岁暮。淹留属休告，宁复婴物务。幽人偶相赏，萧散随所遇。寒郊联骑出，崇冈时延驻。山家如可即，鸡犬隔烟雾。举鞭问樵丁，始识林下路。亭榭歘轩敞，岩壑郁盘互。主人能爱客，何必论雅素。浊醪散襟颜，池鲜足供具。虽非穷胜践，政自得野趣。日夕归影乱，岚霏袭衣裾。鸣驺慎毋前，悠然望江树。
寄博士萧徵君维斗
作者：卢挚
朝代：元

秦中幽胜地，乃在终南山。盘石负磊磊，清泉散潺潺。侃侃古君子，亹亹泉石间。图史纷座隅，衡门昼长关。种菊飧落英，袭芳佩秋兰。道腴德充符，怡然有馀欢。鸣鹤时一来，似爱孤云閒。孤云不能飞，鸣鹤遂空还。濈濈桃李艳，郁郁松柏寒。羲和驶春晖，岁晏霜露繁。感物有深儆，怀哉邈难攀。
寄徵士韩从善
作者：卢挚
朝代：元

风雅诏屈宋，篆隶开钟王。义精太史笔，百世宗潮阳。予生独后时，志欲袭众芳。不践道德圃，游艺徒遑遑。长嗟竟焉如，严驾临康庄。朝驰秦汉郊，暮税邹鲁乡。西州有佳人，鼓琴谐咸章。锵鸣琼瑶佩，绚粲芙蓉裳。揽衣愿从之，远在天一方。习尚或庶几，高节何可望。
寿阳曲·别朱帘秀
作者：卢挚
朝代：元

才欢悦，早间别，痛煞煞好难割舍。画船儿载将春去也，空留下半江明月。
少林寺赠达禅师
作者：卢挚
朝代：元

古刹东风里，逢僧一解颜。收经出深竹，披衲下空山。未要天花堕，聊看石影閒。何妨病居士，明日到田间。
岁旦后四日留别宗坛师松溪许君邹君心远五首
作者：卢挚
朝代：元

霜袍行客再来时，不独青山慰所思。咽路黄冠定奇士，半能歌我《步虚词》。碧溪风日隔人间，催出梅花镜里看。莫为轺车太幽独，剩分香玉照春寒。山头羽客晓相携，踏破苍云北斗梯。偶向茅君岩畔宿，却随猿鹤过松溪。神里丹砂脚底云，尧天甲子汉时春。只今句曲游仙梦，无复商颜避世人。揖云聊与许君辞，月下归来访远师。半夜竹声嗔客去，又教劳动岁寒枝。
岁旦后四日留别宗坛师松溪许君邹君心远五首·其一
作者：卢挚
朝代：元

霜袍行客再来时，不独青山慰所思。咽路黄冠定奇士，半能歌我《步虚词》。
岁旦后四日留别宗坛师松溪许君邹君心远五首·其三
作者：卢挚
朝代：元

山头羽客晓相携，踏破苍云北斗梯。偶向茅君岩畔宿，却随猿鹤过松溪。
岁旦后四日留别宗坛师松溪许君邹君心远五首·其二
作者：卢挚
朝代：元

碧溪风日隔人间，催出梅花镜里看。莫为轺车太幽独，剩分香玉照春寒。
岁旦后四日留别宗坛师松溪许君邹君心远五首·其五
作者：卢挚
朝代：元

揖云聊与许君辞，月下归来访远师。半夜竹声嗔客去，又教劳动岁寒枝。
岁旦后四日留别宗坛师松溪许君邹君心远五首·其四
作者：卢挚
朝代：元

神里丹砂脚底云，尧天甲子汉时春。只今句曲游仙梦，无复商颜避世人。
岳麓书院舍菜礼成
作者：卢挚
朝代：元
体裁：古风

谁谓衡山高，景行思齐而。谁谓衡麓近，大路莫致之。衡高麓云邈，洙泗不在兹。远臣礼乐光，吉月春阳时。原隰遂咨度，于彼湘之湄。薄言采芹藻，多士乐且仪。酌彼百泉水，憩我驷牡驰。我将布惠泽，我将迪民彝。我将歌《白驹》，爰求硕人遗。爰求硕人遗，空谷夫何为。南山有楩楠，北山有桐椅。谁谓衡山高，衡麓乃所基。
岳麓书院舍菜礼成
作者：卢挚
朝代：元

谁谓衡山高？景行思齐而。谁谓衡麓近？大路莫致之。衡高麓云邈，洙泗不在兹。远臣礼乐光，吉月春阳时。原隰遂咨度，于彼湘之湄。薄言采芹藻，多士乐且仪。酌彼百泉水，憩我驷牡驰。我将布惠泽，我将迪民彝。我将歌《白驹》，爰求硕人遗。爰求硕人遗，空谷夫何为。南山有楩楠，北山有桐椅。谁谓衡山高？衡麓乃所基。
席上答周饶州
作者：卢挚
朝代：元

美人如修竹，日暮何娟娟。美人如野鹤，所贵非乘轩。远游岂不佳，缁衣为谁贤。相别亦云久，相看已苍然。襟韵尚豪爽，尊俎重留连。追忆平生欢，见赠长者言。铿鍧咸池奏，溔渺渤澥渊。我无英琼瑶，持以赠君筵。为君赋《淇隩》，为君歌芝田。
戏赠李廉访参道
作者：卢挚
朝代：元

吾生天地间，形役何时休？六凿不自閒，七情举相仇。岁星如惊飙，鬓毛忽已秋。世路廓悠悠，渠能远行游。谷神所依于，宛在水中洲。羲和既弭节，望舒亦停辀。终贞实乾德，坤灵秘奇谋。虚白存夜气，接搆焉得留。去来谁与期，驾言仍丹丘。
折桂令·想人生七十犹稀
作者：卢挚
朝代：元
体裁：词

想人生七十犹稀，百岁光阴，先过了三十。七十年间，十岁顽童，十载狂嬴。五十年除兮昼黑，刚兮得一半儿白日。风雨相催，图走鸟飞。子细沉吟，都不如快活便宜。
折桂令·长沙怀古
作者：卢挚
朝代：元
体裁：词

朝瀛洲暮舣湖滨，向衡麓寻诗，湘水寻春。泽国纫兰，汀州搴若，谁为招魂。空目断苍梧暮云，黯黄陵宝瑟凝尘。世态纷纷，千古长沙，几度词臣。
摸鱼子奉题雪楼先生鄂宪公馆岁寒亭诗卷雪
作者：卢挚
朝代：元
体裁：词

为君歌岁寒亭子，无烦洲畔鹦鹉。江山胜概风霜地，要近鲁东家住。丘壑趣。应素爱、昂霄老柏孤松树。登高作赋。想白云阳春，碧云日暮，别有倚楼处。金闺彦，尚忆西清接武。年来乔木如许。团茅时复羲皇上，我醉欲眠卿去。歌欲举。还自悟君亭，琢就琼瑶句。疏斋试与。倩倚竹佳人，湘弦赴节。凉满北窗雨。
旌德县李氏别业
作者：卢挚
朝代：元

山灵满意欲留客，玉作鸣泉松作石。半空亭榭为余开，一日云烟尽相识。南风挟秋吹画栏，六月小山生暮寒。野夫平生解高卧，问君试借青琅玕。
春从天上来·至元二十九年八月二十八日
作者：卢挚
朝代：元

姑射乘龙。与少皞行秋，佳气葱葱。九重天上，万岁声中。想见玉立神崧。更川妃微步，恰便似、户外昭容。建章宫。正鸡人唱晓，凤吹腾空。风流太平礼乐，是鼓腹康衢，白叟黄童。说向周公，声容文物，歌舞帝力神功。幸天公不禁，人间酒醉得西风。此心同。有黄河为带，江汉朝宗。
春从天上来至元二十九年八月二十八日天下
作者：卢挚
朝代：元

姑射乘龙。与少＊行秋，佳气葱葱。九重天上，万岁声中。想见玉立神崧。更川妃微步，恰便似、户外昭容。建章宫。正鸡人唱晓，凤吹腾空。风流太平礼乐，是鼓腹康衢，白叟黄童。说向周公，声容文物，歌舞帝力神功。幸天公不禁，人间酒醉得西风。此心同。有黄河为带，江汉朝宗
春晚歙郡高斋
作者：卢挚
朝代：元

凭高得华构，燕坐临此州。偶来税尘鞅，得与静者游。氓俗仍楚越，城居带林丘。川明云物閒，风喧鸟声幽。群峰举自献，春溪亦争流。馀花殿芳序，春苗绿平畴。临觞讵能饮，对时思悠悠。将指访凋瘵，摩抚庶有瘳。旷职固所虞，永日聊淹留。
最高楼
作者：卢挚
朝代：元

长沙客，宁食武昌鱼。未觉故人疏。归舟唤醒乡关梦，宾筵容揽使君须。听民谣，今五绔，昔无襦。待留与南州谈盛事，更恰好南楼逢老子。明月夜，古来无。江头春草迷鹦鹉，幕中秋水映芙蕖。绿尊倾，红袖舞，醉时扶。
最高楼智郎中席上即一并序。予谢病北归，
作者：卢挚
朝代：元

辖龙川李公、鄂牧安侯思诚索诗，为赋最高楼兼贻仲廉郎中长沙客，宁食武昌鱼。未觉故人疏。归舟唤醒乡关梦，宾筵容揽使君须。听民谣，今五绔，昔无绔。待留与，南州谈盛事。更恰好、南楼逢老子。明月夜，古来无。江头春草迷鹦鹉，幕中秋水映芙蕖。绿尊倾，红袖舞，醉时扶。
木兰花慢·在德六年正旦
作者：卢挚
朝代：元

问东风何似，早吹绿、洞庭波。要催起江头，梅妆的皪，柳态婆娑。遥知玉墀鹓鹭，对青阳、绿禁郁嵯峨。欢动云间阊阖，应收雪外蓬婆。谁将瑶瑟托湘娥。颖客播弦歌。向执法森然，寿星明处，陡顿春多。衡君也能三呼，更双成度曲奏云和。如许升平文物，仍逢混一山河。
木兰花慢在德六年正旦天下同文补遗
作者：卢挚
朝代：元

问东风何似，早吹绿、洞庭波。要催起江头，梅妆的？，柳态婆娑。遥知玉墀？鹭，对青阳、绿禁郁嵯峨。欢动云间阊阖，应收雪外蓬婆。谁将瑶瑟托湘娥。颖客播弦歌。向执法森然，寿星明处，陡顿春多。衡君也能三呼，更双成度曲奏云和。如许升平文物，仍逢混一山河。
梅花引和赵平原催梅天下同文
作者：卢挚
朝代：元
体裁：词

绿华缥缈玉无痕。托清尘。拟招魂。放著篮与，懒倦到前村。笑抚高斋新树子，晚妆未，悠悠学梦云。竟日含情何所似，似佳人。望夫君。寒香细月空江上，会有春温。羞涩冰蕤，寂寞掩重门。交下横枝消息动，肯虚负，风流竹外尊。
梅都官宅
作者：卢挚
朝代：元

一上高斋忆谢公，云间江柳有无中。诗家政有都官宅，肠断荒山落叶风。
正宫·黑漆弩
作者：卢挚
朝代：元

晚泊采石，醉歌田不伐。
殿前欢
作者：卢挚
朝代：元
体裁：曲

小楼红。隔纱窗斜照月朦胧。绣衾薄不耐春寒冻。帘幕无风。篆烟消宝鼎空。难成梦。孤负了鸾和凤。山长水远，何日相逢。
殿前欢
作者：卢挚
朝代：元
体裁：词

酒杯浓，一葫芦春色醉疏翁，一葫芦酒压花梢重。随我奚童，葫芦乾兴不穷。谁人共？一带青山送。乘风列子，列子乘风。
殿前欢
作者：卢挚
朝代：元

酒杯浓，一葫芦春色醉疏翁，一葫芦酒压花梢重。随我奚童，葫芦干兴不穷。谁人共？一带青山送。乘风列子，列子乘风。
殿前欢·酒杯浓
作者：卢挚
朝代：元

酒杯浓，一葫芦春色醉山翁，一葫芦酒压花梢重。随我奚童，葫芦干，兴不穷。谁人共？一带青山送。乘风列子，列子乘风。
沉醉东风
作者：卢挚
朝代：元
体裁：曲

挂绝壁松枯倒倚，落残霞孤鹜齐飞。四周不尽山，一望无穷水，散西风满天秋意。夜静云帆月影低，载我在潇湘画里。
沉醉东风
作者：卢挚
朝代：元
体裁：曲

避炎暑频移竹榻。趁新凉懒裹乌纱。柳影中，槐阴下。旋敲冰沈李浮瓜。会受用文章处士家。午梦回披襟散发。
沉醉东风·七夕
作者：卢挚
朝代：元

银烛冷秋光画屏，碧天晴夜静闲亭。蛛丝度绣针，龙麝焚金鼎。庆人间七夕佳令。卧看牵牛织女星，月转过梧桐树影。
沉醉东风·恰离了绿水青山那搭
作者：卢挚
朝代：元
体裁：曲

恰离了绿水青山那搭，早来到竹篱茅舍人家。野花路畔开，村酒槽头榨，直吃的欠欠答答。醉了山童不劝咱，白发上黄花乱插。
沉醉东风·恰离了绿水青山那搭
作者：卢挚
朝代：元

恰离了绿水青山那答，早来到竹篱茅舍人家。野花路畔开，村酒槽头榨。直吃的欠欠答答。醉了山童不劝咱，白发上黄花乱插。
沉醉东风·挂绝壁松枯倒倚
作者：卢挚
朝代：元

挂绝壁松枯倒倚，落残霞孤鹜齐飞。四围不尽山，一望无穷水。散西风满天秋意。夜静云帆月影低，载我在潇湘画里。
沉醉东风·闲居
作者：卢挚
朝代：元

雨过分畦种瓜，旱时引水浇麻。共几个田舍翁，说几句庄家话。瓦盆边浊酒生涯。醉里乾坤大，任他高柳清风睡煞。
沉醉东风·题红叶清流御沟
作者：卢挚
朝代：元
体裁：曲

题红叶清流御沟，赏黄花人醉歌楼。天长雁影稀，月落山容瘦，冷清清暮秋时候。衰柳寒蝉一片愁，谁肯教白衣送酒？
清平乐·元贞元旦
作者：卢挚
朝代：元

元贞更号。日月开黄道。试看韶华何处好。击壤康衢父老。相将竹马儿童。崧高万岁声中。洛浦海花香里，人间第一春风。
清平乐·歙郡清明
作者：卢挚
朝代：元

海棠痴绝。忙甚都开彻。不是芜菁花上蝶。谁为清明作节。溪山今日无尘。绣衣却待禁春。莫遣鸣驺多事，老夫也是游人。
清平乐·送张都事子敬秩满北归
作者：卢挚
朝代：元

朱弦三叹。宝瑟凝尘满。更奈芙蓉秋思晚。湘浦离歌欲断。往年尊俎风流。忆君送客江楼。此日江楼送客，忘怀赖有沙鸥。
清平乐元贞元旦天下同文补遗
作者：卢挚
朝代：元

元贞更号。日月开黄道。试看韶华何处好。击坏康衢父老。相将竹马儿童。崧高万岁声中。洛浦海花香里，人间第一春风。
清平乐歙郡清明天下同文
作者：卢挚
朝代：元

海棠痴绝。忙甚都开彻。不是芜菁花上蝶。谁为清明作节。溪山今日无尘。绣衣却待禁春。莫遣鸣＊多事，老夫也是游人。
清平乐行郡歙城寒食日伤逝有作天下同文
作者：卢挚
朝代：元
体裁：词

年时寒食。直到清明日。草草杯盘聊自适。不管家徒四壁。今年寒食无家。东风恨满天涯。早是海棠睡去，莫教醉了梨花。
清平乐送张都事子敬秩满北归天下同文
作者：卢挚
朝代：元

朱弦三叹。宝瑟凝尘满。更奈芙蓉秋思晚。湘浦离歌欲断。往年尊俎风流。忆君送客江楼。此日江缕送客，忘怀赖有沙鸥。
游茅山五首
作者：卢挚
朝代：元

马上微风散薄阴，玉笙吹客过华林。山中宰相杳何许，日暮碧峰鸡犬音。涧边瑶草洞中花，细水流春带碧沙。昨夜山中酒初熟，道人不暇读《南华》。竹杪飞亭枕石泉，松坛香雾散茶烟。鸟声记得夜来雨，鹿梦惊回别有天。辽天有客访髯龙，好事山人画者侬。笑卷云烟收拾去，长教函丈在三峰。山君满意为山留，故遣清泉笑不休。万斛珠玑三尺玉，要随诗句过宣州。
游茅山五首·其一
作者：卢挚
朝代：元

马上微风散薄阴，玉笙吹客过华林。山中宰相杳何许，日暮碧峰鸡犬音。
游茅山五首·其三
作者：卢挚
朝代：元

竹杪飞亭枕石泉，松坛香雾散茶烟。鸟声记得夜来雨，鹿梦惊回别有天。
游茅山五首·其二
作者：卢挚
朝代：元

涧边瑶草洞中花，细水流春带碧沙。昨夜山中酒初熟，道人不暇读《南华》。
游茅山五首·其五
作者：卢挚
朝代：元

山君满意为山留，故遣清泉笑不休。万斛珠玑三尺玉，要随诗句过宣州。
游茅山五首·其四
作者：卢挚
朝代：元

辽天有客访髯龙，好事山人画者侬。笑卷云烟收拾去，长教函丈在三峰。
湖南宪幕牡丹
作者：卢挚
朝代：元

仙人何许来，绛衣翠为裾。朝霞映楼居，瑞日临绮疏。韶容托植物，神奇升丰腴。岂无琼华枝，亦有珊瑚株。国风芍药赠，骚客芙蓉襦。愧尔颜色好，愧尔芳菲殊。谁云风霜地，亦复雨露濡。猗猗绿竹抽，绚绚群芳馀。公馀文墨暇，嘉宾此邪虚。时清景逾胜，不乐将何如？
玩鞭亭
作者：卢挚
朝代：元

缺壶歌断江声秋，鲸呿汉水皆倒流。新亭未绝楚累泣，琅琊何至桐宫囚。金乌一飞半天赤，梦里妖妖失坚壁。愁云不暇护储胥，掣雷腾空去无迹。神鞭坠玉惊人间，王良解鞚龙媒閒。烟芜惨淡碧波远，跛曳群偷未敢还。平生作计信良苦，才办枯骸臭资斧。犊车麈尾笑绝缨，亦有清风满千古。乘时剽夺何足云，温郎高义殊可人。坐观万乘此轻举，结舌乃畏黄须嗔。汉家鼓车千里足，秦庭主父徒自辱。垂堂致戒昧前闻，司马家儿那免俗。并州越石定不群，向来莽卓乌有坟。无人说与桓将军，青山白纻君应闻。
用韵答李肃政承之
作者：卢挚
朝代：元

隩室惊岁暮，半菽供朝餐。忽闻农父言，东田出游观。兀兀遵微行，陨箨探茅菅。霜风亦云厉，松柏那可干。胜寄动暌阔，幽素劳音翰。如何烟霞姿，乃在原隰间。丛词构前驱，一笑开襟颜。岂不怀简书，悠然有馀閒。衡门可栖迟，濡辔聊盘桓。明晨下岩崿，相望邈河关。
石镜精舍
作者：卢挚
朝代：元

时暇陟林阜，聊访尘外迹。禅岩瑩灵辉，于兹鉴空寂。看笋出深樾，听泉憩危石。胜践已云屡，谁能惮行役。
石镜精舍
作者：卢挚
朝代：元
体裁：古风

时暇陟林阜，聊访尘外迹。禅岩莹灵辉，于兹鉴空寂。看笋出深樾，听泉憩危石。胜践已云屡，谁能惮行役。
节节高
作者：卢挚
朝代：元
体裁：曲

雨晴云散，满江明月。风微浪息，扁舟一叶。半夜心，三更梦，万里别。闷倚篷窗睡些。
茅山作
作者：卢挚
朝代：元

海风吹晓上三山，手把韶华满意看。偶向仙家逢岁朔，不知人世有春寒。梅边杖屦香随步，云际楼台玉作阑。万古椒花一杯酒，醉来骑鹤问还丹。
菩萨蛮寄江西米理问信父天下同文
作者：卢挚
朝代：元
体裁：词

市桥烟柳春如画。小楼明月吴山下。把酒听君歌。可人良夜何。旧游新梦断。月落西江远。江上数峰青。寄声徐孺亭。
落梅风
作者：卢挚
朝代：元
体裁：词

才欢悦，早间别，痛煞俺好难割舍。画船儿载将春去也！空留下半江明月。
蝶恋花
作者：卢挚
朝代：元

冰褪铅华临雪径。竹外清溪，拂晓开妆镜。银烛铜壶斜照影。小楼遮断江云冷。香透罗帏春睡醒。如许才情，肯到枯枝杏。客子新声谁听莹。孤山快唤林和靖。
蝶恋花
作者：卢挚
朝代：元

越水含秋光似镜。泛我扁舟，照我纶巾影。野鹤闲云知此兴。无人说与沙鸥省。回首天涯江路永。远树孤村，数点青山暝。梦过煮茶岩下听。石泉呜咽松风冷。
蝶恋花·予将南迈席间赠合曲张氏夫妇
作者：卢挚
朝代：元

前度归田菘下住。野店荒村，抚掌琵琶女。忽听梨园新乐府，离鸾别鹤清如许。歌管声残弦解语。玉笋春泉，心手相忘庆。明日扁舟人欲去，晓风吹作潇湘雨。
蝶恋花·登封马叟飞卿寿席即事赋词为马卿祝且俾山倡歌以侑尊
作者：卢挚
朝代：元

种竹山分浇稻水。箕颍田园，菘少屏风里。玉树芝兰谁可比。堂前索甚裁桃李。薄劣莺儿来报喜。似说朝来，麦秀蚕眠起。快唤巢由同一醉。君家好个人间世。
蝶恋花予将南迈度间赠合曲张氏夫妇
作者：卢挚
朝代：元

前度归田菘下住。野店荒村，抚掌琵琶女。忽听梨园新乐府，离鸾别鹤清如许。歌管声残弦解语。玉＊春泉，心手相忘庆。明日扁舟人欲去，
蝶恋花春正月八日，借榻刘氏楼居，翌日早
作者：卢挚
朝代：元

冰褪铅华临雪径。竹外清溪，拂晓开妆镜。银烛铜壶斜照影。小楼遮断江云冷。香透罗帏春睡醒。如许才情，肯到枯枝杏。客子新声谁听莹。
蝶恋花登封马叟飞卿寿席即事赋词为马卿祝
作者：卢挚
朝代：元

种竹山分浇稻水。箕颖田园，菘少屏风里。玉树芝兰谁可比。堂前索甚裁桃李。薄劣莺儿来报喜。似说朝来，麦秀茧眠起。快唤巢由同一醉。
蝶恋花鄱江舟夜，有怀余千诸士，兼寄熊东
作者：卢挚
朝代：元

越水含秋光似镜。泛我扁舟，照我纶巾影。野鹤闲云知此兴。无人说与沙鸥省。回首天涯江路永。远树孤村，数点青山暝。梦过煮茶岩下听。
蟾宫曲·京口怀古·镇江
作者：卢挚
朝代：元

道南宅岂识楼桑，何许英雄，惊倒孙郎。汉鼎才分，流延晋宋，弹指萧梁。昭代车书四方，北溟鱼浮海吞江。临眺苍茫，醉倚歌鬟，吟断寒窗。
蟾宫曲·寒食新野道中
作者：卢挚
朝代：元

柳濛烟梨雪参差，犬吠柴荆，燕语茅茨。老瓦盆边，田家翁媪，鬓发如丝。桑柘外秋千女儿，髻双鸦斜插花枝。转眄移时，应叹行人，马上哦诗。
蟾宫曲·扬州汪右丞席上即事
作者：卢挚
朝代：元

江城歌吹风流，雨过平山，月满西楼。几许年华，三生醉梦，六月凉秋。按锦瑟佳人劝酒，卷朱帘齐按凉州。客去还留，云树萧萧，河汉悠悠。
蟾宫曲·金陵怀古
作者：卢挚
朝代：元

记当年六代豪夸，甚江令归来，玉树无花？商女歌声，台城畅望，淮水烟沙。问江左风流故家，但夕阳衰草寒鸦。隐映残霞，寥落归帆，呜咽鸣笳。
蟾宫曲·长沙怀古
作者：卢挚
朝代：元

朝瀛洲暮舣湖滨，向衡麓寻诗，湘水寻春，泽国纫兰，汀州搴若，谁为招魂？空目断苍梧暮云，黯黄陵宝瑟凝尘，世态纷纷，千古长沙，几度词臣。
行农洛西题王居仁山堂春晓
作者：卢挚
朝代：元

幽人持所见，旷然捐世故。岂薄轩冕荣，正有林壑趣。兴居惟自适，早晏常暇豫。芳草泽气春，鸟鸣岚光曙。岩花抗韶容，溪云淡吾虑。图史敦夙好，朋游非外慕。相邀具鸡黍，笑言在农务。我来忝符竹，行田课耕助。抚卷怀清风，长吟山郭慕。
行农洛西题王居仁山堂春晓
作者：卢挚
朝代：元

幽人持所见，旷然捐世故。岂薄轩冕荣，正有林壑趣。兴居惟自适，早晏常暇豫。草芳泽气春，鸟鸣岚光曙。岩花抗韶容，溪云澹吾虑。图史敦宿好，朋游非外慕。招邀具鸡黍，笑言在农务。我来忝符竹，行田课耕助。抚卷怀清风，长吟山郭暮。
行香子
作者：卢挚
朝代：元

社里诗人，尘外江村。甚终朝、关定柴门。酾泉行药，钓月耕云。间是谁欤，今隐者，古山君。老子虽贫，尽办清尊，但休嫌、俗壮轮囷。他时有暇，准去寻春。把竹边梅，松下石，可平分。
行香子潭名士黄古山，名其北郭别业曰尘外
作者：卢挚
朝代：元

社里诗人，尘外江村。甚终朝、关定柴门。酾泉行药，钓月耕云。间是谁欤，今隐者，古山君。老子虽贫，尽办清尊，但休嫌、俗壮轮＊。他时有暇，准去寻春。把竹边梅，松下石，可平分。
赠画梅孙道士
作者：卢挚
朝代：元

夜梦孤山放鹤翁，道人忙打五更钟。觉来摸索□□月，笑指枯藤问晓风。
赠陕西李廉使古意二首
作者：卢挚
朝代：元

威凤览德辉，来自丹穴山。孤鹤慕文采，飞从浙江干。凤饮必醴泉，啄食惟琅玕。箫韶奏虞庭，凤仪五云间。朝阳忽西驰，梧竹随凋残。孤鹤黯秋影，雁鹜相与还。长鸣九皋恨，月落天风寒。娟娟秦关月，偏照崧山云。山云自无心，而能远淄尘。崧云初未閒，下有幽栖人。曀曀风雨交，悠悠去来频。时时宿檐端，姿态如相亲。悲鸣动遥夜，天衢屏游氛。秦关谩修阻，月辉皓无垠。愿言奋西飞，奈此由东邻。
赠陕西李廉使古意二首·其一
作者：卢挚
朝代：元

威凤览德辉，来自丹穴山。孤鹤慕文采，飞从浙江干。凤饮必醴泉，啄食惟琅玕。箫韶奏虞庭，凤仪五云间。朝阳忽西驰，梧竹随凋残。孤鹤黯秋影，雁鹜相与还。长鸣九皋恨，月落天风寒。
赠陕西李廉使古意二首·其二
作者：卢挚
朝代：元

娟娟秦关月，偏照崧山云。山云自无心，而能远淄尘。崧云初未閒，下有幽栖人。曀曀风雨交，悠悠去来频。时时宿檐端，姿态如相亲。悲鸣动遥夜，天衢屏游氛。秦关谩修阻，月辉皓无垠。愿言奋西飞，奈此由东邻。
越调·小桃红
作者：卢挚
朝代：元

寿筵添上小桃红，妆点壶天供，茜蕊冰痕半浮动。彩云中，生香唤醒罗浮梦。银杯绿蚁，琼枝清唱，金胜醉鳌峰。
踏莎行
作者：卢挚
朝代：元
体裁：词

雪暗山明，溪深花早。行人马上诗成了。归来闻说妙隆歌，金陵却比蓬莱渺。宝镜慵窥，玉容空好。梁尘不动歌声悄。无人知我此时情，春风一枕松窗晓。
踏莎行
作者：卢挚
朝代：元

雪暗山明，溪深花藻。行人马上诗成了。归来闻说妙隆歌，金陵却比蓬莱渺。宝镜慵窥，玉容空好。梁尘不动歌声悄。无人知我此时情，春风一枕松窗晓。
踏莎行尧山堂外纪记其本事云，杜妙隆、金
作者：卢挚
朝代：元

因题踏莎行於壁雪暗山明，溪深花藻。行人马上诗成了。归来闻说妙隆歌，金陵却比蓬莱渺。宝镜慵窥，玉容空好。梁尘不动歌声消。无人知我此时情，春风
载酒访王敬仲昆季登楼赋诗得见字
作者：卢挚
朝代：元

城南有幽人，旬浃不获见。驾言写我忧，况怀青云彦。寒潭照林庐，高楼俯郊甸。偶持一觞酒，相与言笑宴。农亩方委积，庭柯谢纷绚。空山岁年晚，聊以观物变。此日足可惜，携手尽馀眷。
送李廉使西归洛阳
作者：卢挚
朝代：元

靡靡岁年晚，肃肃霜露霏。君子不遑处，四牡来騑騑。月出方皎皎，我心恒依依。今夕复何夕，山中依容辉。惠然有深契，使我心悦夷。北风日已凉，行役乃无期。言迈未可留，凄然送将归。永怀金玉音，时得慰渴饥。
送程中丞介甫赴云南行台
作者：卢挚
朝代：元

萧萧征马鸣，冽冽惊飙吹。闻君远行迈，执法西南夷。六诏汉始通，有唐亦羁縻。今虽郡县置，绥怀不在兹。物产富金具，吏习为磷缁。垢衣可无浣，直绳讵易持。肃躬行所素，举纲植其维。寒霜固非厉，春阳竟何私。坐令蛮风革，仰报国士知。泛泛江海客，区区简书期。恨恨久别离，去去长相思。
送赵左丞之湖广省二首
作者：卢挚
朝代：元

十年关陇得春偏，户有城南尺五天。昨夜台躔照吴楚，梦中黄鹤亦欣然。江空岁晚不堪愁，鹦鹉洲寒鬓欲秋。留著梅花莫开尽，为公吹玉过南州。
送赵左丞之湖广省二首·其一
作者：卢挚
朝代：元

十年关陇得春偏，户有城南尺五天。昨夜台躔照吴楚，梦中黄鹤亦欣然。
送赵左丞之湖广省二首·其二
作者：卢挚
朝代：元

江空岁晚不堪愁，鹦鹉洲寒鬓欲秋。留著梅花莫开尽，为公吹玉过南州。
郡斋书事兼答汴梁夹谷左丞
作者：卢挚
朝代：元

十年皇华使，咨度愧清帙。承命甫为郡，虑无理人术。简书剧沈迷，将迎靡虚日。星言入公府，短发不遑栉。首夏气清淑，鸟鸣庭树密。疏箔悬永昼，南风泛瑶瑟。退食方息偃，卒史已盈室。孤臣偶纡组，岂不怀旷佚。赖有同心人，魁然位丞弼。昭昭麟凤瑞，浑浑金玉质。华缄偎称题，高谊寡俦匹。矢心报知己，言语讵能毕。河流衍洪源，嵩高屹青出。期公山水间，千秋恒若一。
采薇图
作者：卢挚
朝代：元

服药求长年，孰与孤竹子。一食西山薇，万古犹不死。
金字经
作者：卢挚
朝代：元

梦中邯郸道，又来走这遭。须不是山人索价高。时自嘲，虚名无处逃。谁惊觉，晓霜侵鬓毛。
金字经·梦中邯郸道
作者：卢挚
朝代：元

梦中邯郸道，又来走这遭，须不是山人索价高。时自嘲，虚名无处逃。谁惊觉，晓霜侵鬓毛。
集句饯张知事子中
作者：卢挚
朝代：元

和泽周三春，桃李罗堂前。劲风无荣木，于我若浮烟。与子相遇来，倾盖定前言。岁月好已积，玉石乃非坚。一朝辞吏归，悠然见南山。从我颍水滨，虚室有馀閒。故人赏我趣，赖古多此贤。吾驾不可回，怅恨独策还。靡靡秋已夕，亭亭月将圆。青松冠岩列，白云宿檐端。此中有真意，弱毫多所宣。登高饯将归，路遐无由缘。良才不隐世，来会在何年。
青华观西轩
作者：卢挚
朝代：元

琳宇夏天晓，官曹今日閒。深松欲无路，疏竹不遮山。静对黄冠语，时看白鸟还。平生林壑趣，聊复此窗间。
青华观西轩
作者：卢挚
朝代：元

琳宇夏天晓，官曹今日闲。深松欲无路，疏竹不遮山。静对黄冠语，时看白鸟还。平生林壑趣，聊复此窗间。
题叶孝子丹泉庐墓诗卷二首
作者：卢挚
朝代：元

偶营玄宅近丹泉，岂是谈空为稚川。地下衣衾能不朽，鼎中龙虎若为仙。昼衽缞粗夕卧苫，晓霜不似礼经严。夺哀朝士归来晚，花满兰堂月满帘。
题叶孝子丹泉庐墓诗卷二首·其一
作者：卢挚
朝代：元

偶营玄宅近丹泉，岂是谈空为稚川。地下衣衾能不朽，鼎中龙虎若为仙。
题叶孝子丹泉庐墓诗卷二首·其二
作者：卢挚
朝代：元

昼衽缞粗夕卧苫，晓霜不似礼经严。夺哀朝士归来晚，花满兰堂月满帘。
题太白墓
作者：卢挚
朝代：元

大雅清风久不闻，一杯聊为洗荒坟。朱弦三叹无今古，说与江东日暮云。
题子陵钓台
作者：卢挚
朝代：元

云山苍苍兮烟木稠，石濑潺潺兮江水流。故人兮冕旒，先生兮羊裘。使人皆先生兮谁其伊周？使人不先生兮谁其巢由？仕止久速兮舍圣人将安求。清风一丝兮岂为名钩，蕉黄荔丹兮香火千秋。岸下几篙兮荣辱之舟，先生一笑兮白云收。
题李伯时九歌图
作者：卢挚
朝代：元

苍龙驷车载初阳，绿天浮春开八荒。连蜷飞雾俨冠剑，四三神君翼东皇。桂醑盎烈兰肴芳，楹筵巫觋纷披猖。瑶琴袗衣杳何许，两妃倚竹临空江。野烟颦翠九疑远，暮雨洒恨湘波凉。冰夷闇投明月玑，山鬼夜啸猿猱悲。长歌抚节怀楚累，遗音疏越知者稀。筑室赖有佳人期，紫坛荷屋薜荔帷。汀洲聊堪搴杜若，怨公子兮怅忘归。恑毫慅墨含古色，虎头痴绝公麟痴。续骚未成今见画，忽欲轻举起无为，朝来目送秋云飞。
题渊明归去图
作者：卢挚
朝代：元

留侯晚节从赤松，武侯早岁称卧龙，仇秦复汉身始终。渊明初非避俗翁，两侯大节将无同。阳秋甲子法王正，持笔宛有长沙雄。易地灞上祁山功，王弘何恨奉吾足，督邮能芥平生胸。归来种豆南山中，斜川只许桃源通。门前五柳春濛濛，落絮不与江波东。环堵萧然吾未穷，北窗尽有羲皇风。画图不尽千古意，诗成一笑浮云空。
题见山楼诗卷
作者：卢挚
朝代：元

营州少年猎城下，楼居主人何为者？爱观陈迹赋如龙，不与鲜卑斗驰马。从教辽东无管宁，沧波政须濯吾缨。楼头无时对山色，笔端有喙能秋声。朝来见画思远策，惭负团茅旧泉石。少姨寄我瑶华音，蓬莱水浅嵩云深。
题邹尊师松鹤图
作者：卢挚
朝代：元

翥粉昂丹笔有神，道人无梦到鸡群。何时醉拊苍髯客，唤起茅山万里云。
题高登封所藏史丞相手帖
作者：卢挚
朝代：元

登封大夫汉师儒，颍水洗出商山须。袖携尺素照秋碧，何年沧海遗神珠。三台光气五云朵，崧君潮来亦轩渠。龙虎变化风雨散，竹花不实悲鹓雏。故都乔木今何如？剑履上天不可呼，长歌《缁衣》渺愁余。
鹊桥仙
作者：卢挚
朝代：元

江山图画，楼台烟雨。满意云间金缕。饶他苏小更风流，便怎似、贞元旧谱。西湖载酒，薰南清暑。弭棹芙蓉多处。醉扶红袖听新声，莫惊起、同盟鸥鹭。
鹊桥仙浙省李参政燕予杭之白塔寺，南庑乐
作者：卢挚
朝代：元

，遂醺然而归。翌日，载酒西湖，春宴已伺於舟中矣。大参公谓邓不可无江山画图，楼台烟雨。满意云间金缕。饶他苏小更风流，便怎似、贞元旧谱。西湖载酒，薰南清暑。弭棹芙蓉多处。醉扶红袖听新声，莫惊起
鹧鸪天·元贞元年九月初五日
作者：卢挚
朝代：元

青女飞来汗漫游。素娥相赏玉为舟。三千年也蟠桃熟，万岁山高锦树秋。开寿域，望神州。日华云影思悠悠。愿将江汉清风颂，镌向崧崖最上头。
鹧鸪天元贞元年九月初五日
作者：卢挚
朝代：元

青女飞来汗漫游。素娥相赏玉为舟。三千年也蟠桃熟，万岁山高锦树秋。开寿域，望神州。日华云影思悠悠。愿将江汉清风颂，镌向崧崖最上
黄钟·节节高题洞庭鹿角庙壁
作者：卢挚
朝代：元
体裁：曲

雨晴云散，满江明月。风微浪息，扁舟一叶。半夜心，三生梦，万里别，闷倚篷窗睡些。
黑漆弩
作者：卢挚
朝代：元

湘南长忆崧南住。只怕失约了巢父。舣归舟、唤醒湖光，听我蓬窗春雨。故人倾倒襟期，我亦载愁东去。记朝来、黯别江滨，又弭棹、蛾眉佳处。
黑漆弩·，因次其韵，寄蒋长卿佥司、刘芜湖巨川。
作者：卢挚
朝代：元

湘南长忆嵩南住，只怕失约了巢父。
舣归舟唤醒湖光，听我篷窗春雨。
故人倾倒襟期，我亦载愁东去。
记朝来黯别江滨，又弭棹蛾眉晚处。
黑漆弩晚泊采石，醉歌田不伐黑漆弩，因次
作者：卢挚
朝代：元

湘南长忆崧南住。只怕失约了巢父。舣归舟、唤醒湖光，听我蓬窗春雨。故人倾倒襟期，我亦载愁东去。记朝来、黯别江滨，又弭棹、蛾眉佳
西湖竹枝词
作者：卢浩
朝代：元
体裁：词

屋前小松郎手移，松高过屋郎未知。愿郎归来莫再别，郎作女萝侬兔丝。
西湖竹枝词
作者：卢浩
朝代：元

记郎别时风飕飕，银鼠帽子黄鼠袍。别来辙迹不可见，湖边青草如人高。
七夕后乐陵台上倚梧望月有怀李御史公袭
作者：卢琦
朝代：元

凉风落堕梧桐叶，散下银床飞猎猎。乐陵台上悄无人，独倚梧桐看秋月。月高当午梧阴直，凉气沾衣露花湿。此夜却忆在金陵，酒醒江楼听秋笛。
三月晦日郑友云招饮
作者：卢琦
朝代：元

客乡寥落三春尽，惟有故人情最亲。不管柳花飘巷陌，却从藜杖过比邻。帘间银烛摇疏雨，酒后金盘荐细鳞。何日携樽郊外去，绿阴庭院更宜人。
与友宿传法寺
作者：卢琦
朝代：元

岁晚同栖传法寺，夜深犹自对残缸。雪飘竹院多如雨，月上松枝半在窗。潮信不将乡梦去，酒怀频觉客愁降。倒悬早晚须除目，归棹春风柳外江。
中元回家拜祭感怀
作者：卢琦
朝代：元

七月十五月正圆，中元遗俗知奉先。乱后人家生事薄，游兵逻卒犹喧阗。山乡路阻无纸钱，江村月落烹细鲜。新魂旧魂百战死，孤儿寡女双泪涟。陈生归来泉石下，独居一屋如磬悬。洁膳孝养复何有，幽轩洒扫花竹妍。青藜之羹荐香饭，翠壶之茗烹清泉。二亲避地海中渚，顾影百拜心悽然。荷衣破碎暮雨急，枕书不寐思去年。烽火连天暗锋镝，遗骸满野飞乌鸢。兰盆酒果谁复设，若敖之鬼啼秋烟。连兵搆祸今未已，疲民重敛何敢言。喜闻王师下闽海，庙堂元宰方筹边。桓桓诸将奋忠烈，义气思欲吞腥膻。下方野人日矫首，旄头早落闽中天。人有居，鬼有享，卖刀买犊耕山田。
中秋寄友
作者：卢琦
朝代：元

何日乘鸾访太清，广寒宫内兔长生。花开桂阙秋多少，玉砌人间夜二更。得句漫劳题彩笔，开樽谁与奏瑶笙。下阶踏碎梧桐影，千里江山千里情。
中秋泊雩都东岳前对月书怀
作者：卢琦
朝代：元

纤云不动清宵永，嫦娥开镜悬秋影。一轮冰玉碧娟娟，万顷玻瓈寒烱烱。去年此夕赴帝京，钱塘江上邀月明。今年宦游经赣水，停舟对酒雩溪清。雩溪之水清且真，一杯祝月酬波神。人生三万六千日，对此中秋能几人。君不见庾亮登楼兴起歌，凭栏长啸思如何。又不见杜陵年老客他州，遥怜儿女闺中愁。英雄儒术知安在，空有虚名至今留。白水书生今已老，常见婵娟长是好。宦情羁思徒悠悠，醉卧舟中从潦倒。
临汀城外别丁景文
作者：卢琦
朝代：元

六月骑马奔出郭，故人相送高洋桥。百年古郡千峰绕，万顷平田十里遥。客怀欲别且须酒，溪月自来何待招。后夜相思定何处，乱山叠叠雨潇潇。
书怀
作者：卢琦
朝代：元

铁瓮城头刻漏迟，清霜如雪扑帘飞。雁声随地梦回枕，月色满怀人捣衣。塞北将军犹索战，江南游子苦思归。呼鹰插箭从围猎，苜宿秋高马正肥。
予客莆中同登壶山真净岩访古道了堂二师
作者：卢琦
朝代：元

松扉深入白云中，蹑蹬扪萝路可通。结社几人从惠远，登山何处觅壶公。五更客梦茅檐雨，六月秋声木叶风。独倚阑干望江海，故乡应在海门东。
云岩书院
作者：卢琦
朝代：元

路入秋云翠几重，人烟山色水声中。精庐不废名贤祀，勒石还镌旧令功。野径凉生松叶雨，畬田香满稻花风。醉归马上频回首，鳔缈亭台倚半空。
京口寒夜和葛秀才
作者：卢琦
朝代：元

秋高马肥弓力强，山空月落天雨霜。城边萧萧草木动，汉家将军一丈长。江南地湿小臣病，闭门一夜不下床。愿言昭代举天网，亦看枳棘栖凤凰。
仲秋寓径江张伯雅席上作
作者：卢琦
朝代：元

征衫一路拂轻埃，袖得岚光渡水来。月色不如今夜好，客怀应为故人开。香随桂子云间落，梦逐潮声海上回。醉倚西风赋离别，明年何处共衔杯。
依韵奉呈敬在博士先生并简诸公一笑
作者：卢琦
朝代：元

遥逐荐书游蓟北，暂将教铎振泉南。桃花门巷晚风急，燕子帘栊春日酣。海内干戈垂盛化，山中灯火照清谈。兴来共饮溪边市，一任人嘲醉堕簪。
依韵答欧士中
作者：卢琦
朝代：元

客舍凄凉生绿芜，经年祇傍野人居。尊空每买邻家酒，巷僻应回长者车。白鸟梦残枫树冷，黄花香老竹篱疏。相逢且莫谈离别，一别如今十载馀。
借曹汝敬晚对亭酌因叙相思相勉之意
作者：卢琦
朝代：元

凉风鸣庭柯，积雨过林巘。披衣揽明镜，坐恐岁华晚。盈盈床头书，自舒还自卷。念尔西窗人，残烛共谁剪。簪绂垂光彩，仕路需俊选。巍巍黄金台，往躅或可践。相思亦何屡，相期良独远。人生易白发，世道少青眼。盛时各有待，幽趣贵自遣。寄语三径翁，蒿莱为子刬。
偕廉公亮游钟山
作者：卢琦
朝代：元

十里松风吹酒醒，马头云气碧层层。空山落叶时闻雨，古㙮疏林夜上灯。胜地几逢今日会，旧游却忆向年曾。知君五老峰前去，应有新诗寄病僧。
偕廉公亮游钟山
作者：卢琦
朝代：元
体裁：七言律诗

十里松风吹酒醒，马头云气碧层层。空山落叶时闻雨，古塔疏林夜上灯。胜地几逢今日会，旧游却忆向年曾。知君五老峰前去，应有新诗寄病僧。
儒有萨氏子者家无田囊无储始以进士入官为京口录事长行南台辟为掾继而御史台奏为燕廉访架阁官岁馀迁知闽海廉访事又岁馀诏进河北廉访经历皆奉其母以行其禄养也后至元三年八月望舟泊延平津上是夕星河粲然天无翳云月色如白日溪潺潺如乐奏四山环抱如拱如立如侍左右如奔走执事者萨子奉母船上与其妇具酒殽盘馔奉觞继而若妹妹之婿若仆若婢次而进和而不亵谨而怡怡月光荡酒而溪韵杂语笑母叹息舟人醉歌亦相与鼓枻作南歌为乐今夕何夕不知其异乡
作者：卢琦
朝代：元

龙津秋水涵太虚，今夕何夕光景殊。皓月飞镜星贯珠，河汉泻影垂平芜。微波漾漾风徐徐，新凉拂拂飘裙裾。阿母今年五十馀，清晨理发云满梳。起居俨重夫人如，有子在官名在儒。奉母禄养南北区，晨昏不忍离斯须。荆楚燕赵闽越吴，今年去官东海隅。北上咫尺天子都，官船轧轧如安车。阿母坐卧同家居，清溪夜泊不用挐。坐母船上重褥铺，芙蓉映水摇？毹。开瓮酒熟荐新蛆，秋园采果圃剪蔬。船尾曲突通行厨，家鸡水鸭美且腴。溪鲫鲜大如江鲈，奉觞酌酒前拜趋。月波荡酒如浮酥，子为母寿妇寿姑。阿妹次进偕婿夫，酌献亦及婢与奴。熙熙春盎无亲疏，行礼有节欢娱俱。阿母欢乐襟怀舒，有妇右策儿左扶。舟人醉饱从欢呼，鼓枻节曲声呜呜。四山叠翠如画图，泉鸣溪石如笙竽。双壶酒尽杯可沽，盘馔狼籍溪可鱼。人间此乐更有无，异乡到处同里闾。惟期母寿庄椿踰，有子愿效还哺乌，作诗纪实无浮誉。
儒有萨氏子者家无田囊无储始以进士入官为京口录事长行南台辟为掾继而御史台奏为燕廉访架阁官岁馀迁知闽海廉访事又岁馀诏进河北廉访经历皆奉其母以行其禄养也后至元三年八月望舟泊延平津上是夕星河粲然天无翳云月色如白日溪潺潺如乐奏四山环抱如拱如立如侍左右如奔走执事者萨子奉母船上与其妇具酒殽盘馔奉觞继而若妹妹之婿若仆若婢次而进和而不亵谨而怡怡月光荡酒而溪韵杂语笑母叹息舟人醉歌亦相与鼓枻作南歌为乐今夕何夕不知其异乡也昔人所谓游宦最乐乃人乐奉亲之乐实天乐也萨子于是命妇复盥酌酒以酒再拜为母寿而作歌曰
作者：卢琦
朝代：元
体裁：古风

龙津秋水涵太虚，今夕何夕光景殊。皓月飞镜星贯珠，河汉泻影垂平芜。微波漾漾风徐徐，新凉拂拂飘裙裾。阿母今年五十馀，清晨理发云满梳。起居俨重夫人如，有子在官名在儒。奉母禄养南北区，晨昏不忍离斯须。荆楚燕赵闽越吴，今年去官东海隅。北上咫尺天子都，官船轧轧如安车。阿母坐卧同家居，清溪夜泊不用挐。坐母船上重褥铺，芙蓉映水摇�毹。开瓮酒熟荐新蛆，秋园采果圃剪蔬。船尾曲突通行厨，家鸡水鸭美且腴。溪鲫鲜大如江鲈，奉觞酌酒前拜趋。月波荡酒如浮酥，子为母寿妇寿姑。阿妹次进偕婿夫，酌献亦及婢与奴。熙熙春盎无亲疏，行礼有节欢娱俱。阿母欢乐襟怀舒，有妇右策儿左扶。舟人醉饱从欢呼，鼓枻节曲声呜呜。四山叠翠如画图，泉鸣溪石如笙竽。双壶酒尽杯可沽，盘馔狼籍溪可鱼。人间此乐更有无，异乡到处同里闾。惟期母寿庄椿踰，有子愿效还哺乌，作诗纪实无浮誉。
兴化道中
作者：卢琦
朝代：元

雨过山城野水浑，夕阳黄犊卧篱根。吴塘父老应相语，昨夜南船到海门。
再分司海口即事寄桂尚文都事
作者：卢琦
朝代：元

去年曾此徵邦课，不惮驰驱上下亭。今日重来头顿白，故人相见眼俱青。春郊战马尘初暗，夜月啼鹃梦易醒。盐事又兴农事废，穷阎愁叹不堪听。
再游仙宗寺约曾元瑞不至
作者：卢琦
朝代：元

画角声残曙色开，吟魂先已绕山隈。凉风入树鸣茅屋，疏雨吹花落石苔。老鹤不知仙已去，蹇驴还载客重来。故人却负烟霞约，何处青楼把酒杯。
再游南庄
作者：卢琦
朝代：元

飞凤山南树色苍，疏篱野屋对蒲塘。岩云掩日收残暑，溪雨回风生午凉。手种晚菘盈囿嫩，饭炊新稻满厨香。叩门休认催租吏，愿借竹林飞羽觞。
再用子经韵简曾元瑞
作者：卢琦
朝代：元

千里青山绿树深，雨中骑马惬幽寻。故园松柏秋风早，无限新愁上客心。蓬莱弱水渺难量，何自堪求却老方。佳客不来成独立，一庭松影暮天凉。
再用子经韵简曾元瑞·其一
作者：卢琦
朝代：元

千里青山绿树深，雨中骑马惬幽寻。故园松柏秋风早，无限新愁上客心。
再用子经韵简曾元瑞·其二
作者：卢琦
朝代：元

蓬莱弱水渺难量，何自堪求却老方。佳客不来成独立，一庭松影暮天凉。
再用明之韵
作者：卢琦
朝代：元

二毛侵鬓见还惊，却向青山似有情。客路风烟春事晚，邻窗灯火夜深明。墙边桑柘家家雨，郭外松楸处处茔。自笑行藏何太拙，谩将怀抱向君倾。
再过钟山万寿寺有感
作者：卢琦
朝代：元

紫翠烟霞出上方，游人登览忆先皇。石栏空见岩花乱，翠辇不来山路荒。此日风云馀王气，旧时草木被天香。夜深寂寞人归后，犹有山灵护御床。
再道江亭用前韵酬美中
作者：卢琦
朝代：元

近来南国奏胡笳，处处干戈乱似麻。避俗每观高士传，过江直访故人家。百年风雨祠前树，万里云涛海上槎。犹忆太平无事日，西湖载酒赏荷花。
分水关和朱明仲韵
作者：卢琦
朝代：元

谁凿巑岏作巨藩，崎岖尽处一逢原。千岩流水东南合，万叠晴峦紫翠屯。驿使停骖松外路，居人买酒竹边村。道经乌石频回首，山后山前多白云。雨后平林逗翠光，与君携手下崇冈。小桥跨涧村舂急，老树吹花野店香。远路出关如独鹤，好山对岸似群羊。金川亭下披襟坐，日暮不胜岚气凉。
分水关和朱明仲韵·其一
作者：卢琦
朝代：元

谁凿巑岏作巨藩，崎岖尽处一逢原。千岩流水东南合，万叠晴峦紫翠屯。驿使停骖松外路，居人买酒竹边村。道经乌石频回首，山后山前多白云。
分水关和朱明仲韵·其二
作者：卢琦
朝代：元

雨后平林逗翠光，与君携手下崇冈。小桥跨涧村舂急，老树吹花野店香。远路出关如独鹤，好山对岸似群羊。金川亭下披襟坐，日暮不胜岚气凉。
刘秘监山水
作者：卢琦
朝代：元

秘监挥毫意正酣，依稀风景似江南。经年修蔓摇秋色，隔水遥峰起暮岚。千里郊原天渺渺，半空松桂雨毵毵。故山亦有溪山好，自笑征尘日满衫。
县斋閒坐偶成
作者：卢琦
朝代：元

庭树雪初晴，双双鸣鹊声。六花消未尽，犹照叶心明。
句
作者：卢琦
朝代：元

岚气满林晴亦雨，溪声近驿夜如秋。潮生远浦孤帆小，雨过苍崖古木寒。小桥跨涧村舂急，老树吹花野店香。暮云松径僧归寺，夜雨篷窗客在船。门掩落花春去后，梦回残月酒醒时。梧叶几番深夜雨，梅花一树短篱霜。
同幕府杨子丞李伯真避暑乌石上晚酌天章台
作者：卢琦
朝代：元

晚凉上乌石，置酒天章台。日夕下山去，海风吹月来。白露洒仙掌，银河洗金杯。谁识芙蓉山，飞身入蓬莱。高台在层霄，肩舆上绝壁。露下酒桥凉，月出海门白。坐拂衣上云，醉卧林中石。西风吹鬓毛，南斗在肘腋。
同曹克明登北固山和韵
作者：卢琦
朝代：元

三月三日风雨煖，千家万家桃杏开。少年白日骑马去，满城红雨拂面来。共君且须饮一斗，处士不必歌七哀。孙刘事业今在否，百年断石生莓苔。
周孝子卷
作者：卢琦
朝代：元

当时翁媪去何之，四岁孤儿托付谁。禄养莫酬平日志，画图长寄百年思。田园夜雨先庐旧，屺岵秋风宰木悲。我有二亲俱已矣，不堪对此泪双垂。
和仲宾监县游考亭韵
作者：卢琦
朝代：元

几度清游溪上亭，更于何处觅仙灵。一庭花落黄金粟，千里山开绿玉屏。人世可怜春又老，客乡相见眼偏青。草堂久望高车过，日日柴扉不敢扃。
和八伯章和赓元鲁应奉韵
作者：卢琦
朝代：元

芳辰天正暄，閒居日多暇。群英总能诗，往往韦陶亚。白云在郊外，相望无一舍。招提夙所期，款段亦可驾。数峰互参差，百卉相枕藉。持杯有红裙，盖鞍匪黄帕。衣冠兰亭会，林壑辋川画。嗟予在尘踪，屡叹流光泻。区区缚簿书，役役劬晨夜。重游锦江隅，独憩茅屋下。开轩招鹤来，入市借驴跨。任从傍人笑，免遭官长骂。见说绝妙词，一读一潇洒。无因陪华席，犹可续佳话。愿携北海樽，往结东林社。昨朝楝花飞，今朝杏花谢。行乐须及时，敢辞出无马。
和叶知事题郁山房
作者：卢琦
朝代：元

曾到招提旧宿房，衣巾飒飒夜清凉。砌苔绿裛松花嫩，窗日红低竹影长。时为烹茶薰石鼎，频呼沽酒过邻墙。追随方外无由得，一笑浮生逐稻粱。
和木轩林先生寄本中韵
作者：卢琦
朝代：元

玉人始相识，犹忆在琳宫。野树云间隔，灵槎海上通。荷香风共远，荔子雨初红。别后还惆怅，何时笑语同。
和朱仲纲赴杭韵
作者：卢琦
朝代：元

客中送子西禅度，落日寒烟满翠微。美玉无瑕和氏泣，莼鲈有兴季鹰归。江城雁过秋生树，野店鸡鸣月在衣。壮岁功名须努力，只今搜士到柴扉。
和林子苍湖亭晚酌
作者：卢琦
朝代：元

登临多野趣，未暇问朝簪。南国秋声起，西湖暮景涵。江云连远树，山雨落寒岚。同是他乡客，相携看斗南。
和林子苍玄妙寺值雨
作者：卢琦
朝代：元

两袖薰风缓辔游，粤王城下少淹留。客衣半湿松花雨，鹤影先分竹院秋。采药僧归云外路，吟诗人倚树间楼。凭君汲取前溪水，为洗尘中浩荡愁。
和王维学海南还韵
作者：卢琦
朝代：元

飘零南北与东西，倦鸟投林未许栖。灯下吟风山鬼啸，岭南春雨竹鸡啼。炎天海国瘴云合，深夜乡关客梦迷。昔日持书到乌府，五花骢马骋霜蹄。
和经略使从事间可理问同年
作者：卢琦
朝代：元

偶行村落采民谣，自愧疏庸负圣朝。海水连天风浩浩，山房尽日雨潇潇。王师未息烟尘暗，驿使相思道路遥。定拟榕阴重话旧，九仙峰顶看秋潮。
和虞伯生寄张总管韵
作者：卢琦
朝代：元

玉署仙人化綵云，每于江海见遗文。百年词翰真无敌，五马家声赖有君。堆笏床头馀旧物，读书窗外种芳芸。停骖只在西湖上，一席西风许共分。
和郑子经游仙宗寺韵
作者：卢琦
朝代：元

玉堂老鹤仙骑去，白雪满空何处寻。昨夜飞来峰顶月，分明照见古人心。
和韵答白明之
作者：卢琦
朝代：元

君厌区区簿领劳，诗人相对便挥毫。幽居最喜青山色，熟睡不知红日高。夜雨江湖谈旧事，秋风庭院试新袍。笑他名利途中客，一似扁舟驾海涛。
咨王侍郎寄禊原鲁应奉
作者：卢琦
朝代：元

名门世所仰，伟器人初识。除书出省垣，匹马发山驿。金台芳春宴，玉署清昼寂。年富经学优，事简官情适。笋班綵云曙，莲烛明月夕。登冈望庭闱，开阁集宾客。鲰生寂无闻，良晤何由得。发鬓亦已华，意气徒自激。题诗寄天风，渺渺烟树碧。
夜泊羊角坝
作者：卢琦
朝代：元

系舟羊角坝，一夜梦难成。月色千秋雪，滩声万马兵。鱼龙攀石出，鸟雀绕枝惊。惆怅浑无奈，还添白发生。
天柱狮岩
作者：卢琦
朝代：元

岧峣天柱峰，幽居如白泽。形若神兽蹲，影类巨鳌立。日出阳岸红，云归阴林黑。讵非凿混茫，犹如神禹迹。
太平驿和月林野间韵
作者：卢琦
朝代：元

驿路迢迢过建溪，回岩古木野禽啼。征衫上马秋风早，荒店闻鸡晓月低。新酒一番留客醉，寒花几树与人齐。定知明日吟诗处，杨柳依稀水阁西。
奖阜丛林
作者：卢琦
朝代：元

沈沈青莲宇，隐隐闻疏钟。桂殿荒藓碧，兰阶落叶红。水声出溪竹，石濑鸣寒松。东林有佳兴，解绶来相从。
如梦曲哀燕将军
作者：卢琦
朝代：元

芙蓉华，为谁好，洞房昨夜将军老。将军老去空铁衣，漆灯照寒人不归。宫锦袍鲜毡帐高，将军夜酌凉蒲萄。蒲萄力重醉不醒，美人独在珊瑚枕。海子头，谁家楼，绣帘高挂风悠悠。行人谓是将军府，将军不来罢歌舞。将军容，丹砂红，威风凛凛盖世雄。出门千骑塞行路，今日萧萧去何处。平村曲，春水绿，将军猎归曾此宿。将军一去成荒丘，依旧平村春水流。皂雕鹰，紫骝马，将军围猎平沙野。朔风萧萧吹野寒，将军战马独不还。将军功，世无比，皇都甲第连云起。将军一去空锁门，马上台边谁复存。如花人，樱桃唇，傍人近前丞相嗔。繁华日日笙歌送，世事悠悠总如梦。朝作乐，暮作乐，朝暮金盘空错落。昨日欲尽东方明，行乐未已悲哀生。
姑苏舟中
作者：卢琦
朝代：元

曩时曾游姑苏郡，明月于今几度圆。阛阓万方春似海，烟霞千顷水如天。暮云松径僧归寺，夜雨蓬窗客在船。遥想绣衣骢马客，多情应念旧同年。
威武曲
作者：卢琦
朝代：元

桓桓燕将军，威武今第一。赤面注丹砂，虬须如插戟。当年气意何鹰扬，手扶天子登龙床。五年垂拱如尧汤，白日骑龙升上苍。桓桓燕将军，威武不可量。熹微日色生东方，早令一出照八荒。
存与堂
作者：卢琦
朝代：元

人生宇宙间，所贵培本根。本根一以蹶，枝叶何由繁。黄金照筐篚，腴田跨郊原。岂无百年计，零落乌足言。莆阳有佳士，结庐东沙村。天高海气清，地静山色蟠。哦诗风满檐，横琴月当轩。客来试相问，何以与子孙。主人笑且答，所与即所存。所存但方寸，此外勿复论。怀哉古圣哲，种德在后昆。阴阴三槐庭，奕奕驷马门。芳名尚不朽，往辙犹可援。君家有英儿，学问知渊源。骎骎富贵来，于焉贲丘园。予亦慕古道，抚心良弗谖。晤语嗟未谐，意气期相敦。裂笺寄秋鸿，临风嗅兰荪。
宁化县
作者：卢琦
朝代：元

触热来宁化，居人已卖瓜。田园饶五色，市井近千家。孤㙮凌云耸，青山对县斜。萧疏兵火后，抚景重咨嗟。
宁化县
作者：卢琦
朝代：元
体裁：五言律诗

触热来宁化，居人已卖瓜。田园饶五色，市井近千家。孤塔凌云耸，青山对县斜。萧疏兵火后，抚景重咨嗟。
宁德寄呈郑德和参政绕兵古田
作者：卢琦
朝代：元

省垣徵发羽书忙，贱子元宵到上方。光满玉田千嶂月，寒生瓦屋五更霜。野人已厌干戈苦，官马仍愁道路长。珍重老僧为相报，元戎先已到于洋。
客中书怀
作者：卢琦
朝代：元

上东门外千山雨，马上毡衣病不胜。每岁奔驰成底事，半生辛苦负残经。江村水退鱼生釜，野店厨空鼠食灯。多少客愁那遣得，故园东畔菊层层。
客建宁别李季昌
作者：卢琦
朝代：元

壶公山前曾赋别，越王山下还论文。采茶夜煮南浦雨，寻山晓踏西岩云。青囊经在君能说，丹鼎功成我欲分。客舍明朝又南北，凉飙送叶秋纷纷。
客武林寄马元臣山之英二同年
作者：卢琦
朝代：元

结束琴书上帝畿，谁知人事与心违。半生薄宦真堪笑，六月扁舟独自归。淮甸水深荷叶阔，吴江烟暖稻苗肥。行囊只有诗题富，写向天风寄绣衣。
宣布同知自燕京来报国哀时文皇晏驾
作者：卢琦
朝代：元

雨倾盆，风掷瓦，白髯使者能骑马。相逢官长马不下，马上云云泪盈把。天柱倾，天不晴，白髯使者东南行。东南山水失颜色，一夕秋风黯上京。
宿乌石驿
作者：卢琦
朝代：元

云起乌石峰，雨洗紫溪岭。旅馆入山深，愁人觉宵永。灯花剪复开，风竹乱不整。清晨度闽关，南斗落衣领。好写度关诗，笔头点石笋。
宿会昌铺
作者：卢琦
朝代：元

会昌郭外暂维舟，满眼风光慰宦游。日落千山红树晚，夜深二水碧溪秋。忘忧草色迷官舍，桂子花香沁酒楼。回首乡关何处是，白云遮断使人愁。
宿僧房
作者：卢琦
朝代：元

信步寻僧去，经台梵韵清。竹窗云影过，草阁夕阳横。磬响开经卷，香飘绕殿楹。青山飞白鸟，暮景一时生。
宿台山寺绝顶
作者：卢琦
朝代：元

江白潮已来，山黑月未出。树杪一灯明，云房人独宿。近水星摇动，河汉下垂屋。四月夜云深，繁阴倚修竹。
宿武夷
作者：卢琦
朝代：元
体裁：古风

■舟山水间，借宿武夷观。月挂水晶帘，风吹紫霞幔。鸡犬入云中，笙歌起天畔。传语杜聘君，酒熟幸相唤。
宿武夷
作者：卢琦
朝代：元

𫇢舟山水间，借宿武夷观。月挂水晶帘，风吹紫霞幔。鸡犬入云中，笙歌起天畔。传语杜聘君，酒熟幸相唤。
宿武夷山会杜聘君
作者：卢琦
朝代：元

夜宿武夷山，乃识青碧叟。清谈道士同，险语山鬼走。出门视河汉，危梯挂星斗。白露满芙蓉，清寒夜吟久。我识杜青碧，深居武夷山。采药紫芝岭，行歌白云间。天梯遥可蹑，月户高可攀。天子召不起，道人閒往还。
宿武夷山会杜聘君·其一
作者：卢琦
朝代：元

夜宿武夷山，乃识青碧叟。清谈道士同，险语山鬼走。出门视河汉，危梯挂星斗。白露满芙蓉，清寒夜吟久。
宿武夷山会杜聘君·其二
作者：卢琦
朝代：元

我识杜青碧，深居武夷山。采药紫芝岭，行歌白云间。天梯遥可蹑，月户高可攀。天子召不起，道人閒往还。
宿武林禅果寺
作者：卢琦
朝代：元

囊书匣剑宿禅房，坐听更筹夕未央。绀殿香消灯影小，故乡梦觉雨声凉。候蛩戒夜秋将晚，征雁拂云天正长。默计客程成独喜，武平取次是程乡。
宿莆阳玄妙观赠一山道人
作者：卢琦
朝代：元

曾向山房夜听琴，白云有约许重寻。吟成立尽虚檐月，落叶满庭秋意深。白昼炉熏袅碧烟，小窗清梦快游仙。人间何处无瑶草，不信蓬壶别有天。
宿莆阳玄妙观赠一山道人·其一
作者：卢琦
朝代：元

曾向山房夜听琴，白云有约许重寻。吟成立尽虚檐月，落叶满庭秋意深。
宿莆阳玄妙观赠一山道人·其二
作者：卢琦
朝代：元

白昼炉熏袅碧烟，小窗清梦快游仙。人间何处无瑶草，不信蓬壶别有天。
宿道家作
作者：卢琦
朝代：元

三月汢南飞柳花，松间童子脸如霞。旋呼采石仙人酒，来醉山阴道士家。晓日下城人影瘦，西风上马帽檐斜。吴郎今夜瓜州渡，回首江心月满沙。
寄同年状元拜住善御史
作者：卢琦
朝代：元

胪唱乍传同虎榜，绣衣还见上乌台。石头城下题诗遍，天目山前揽辔回。使节照江秋水立，谏书排闼曙云开。东南赤子疮痍甚，日望分司御史来。
寄吕用宾县尹
作者：卢琦
朝代：元

烽燧年来暗不消，溪南剑气夜干霄。共欢百里尘初静，犹恨诸酋首未枭。剪烛西窗山市雨，移舟南浦海门潮。桐边定见尹明府，为寄相思道路遥。
寄天竺长老住集庆龙翔寺
作者：卢琦
朝代：元

东南隐者人不识，一日才名动九重。地湿厌闻天竺雨，月明来听景阳钟。衲衣香煖春留麝，石钵云开夜卧龙。何日相从陪杖屦，秋风江上采芙蓉。老僧召对金鸾殿，喜动龙颜坐赐茶。三宿观堂谈般若，九重春色上袈裟。海涛东去龙藏钵，鸿雁南飞月在沙。归卧江心旧禅榻，妙高峰上望京华。
寄天竺长老住集庆龙翔寺·其一
作者：卢琦
朝代：元

东南隐者人不识，一日才名动九重。地湿厌闻天竺雨，月明来听景阳钟。衲衣香煖春留麝，石钵云开夜卧龙。何日相从陪杖屦，秋风江上采芙蓉。
寄天竺长老住集庆龙翔寺·其二
作者：卢琦
朝代：元

老僧召对金鸾殿，喜动龙颜坐赐茶。三宿观堂谈般若，九重春色上袈裟。海涛东去龙藏钵，鸿雁南飞月在沙。归卧江心旧禅榻，妙高峰上望京华。
寄张子震
作者：卢琦
朝代：元

南浦多芳草，东风又落花。相思频入梦，见说欲回家。奇字从人问，新醅为客赊。自惭羁旅者，犹滞锦江涯。
寄文济王府教授郭尚之
作者：卢琦
朝代：元

闻君客食贤王府，剪地芙蓉赐坐温。不爱时名题雁㙮，愿将古学授龙孙。中官送酒银瓶小，前席谈经绛帐尊。却笑冯煖何滥谒，无鱼弹铗向朱门。
寄文济王府教授郭尚之
作者：卢琦
朝代：元
体裁：七言律诗

闻君客食贤王府，剪地芙蓉赐坐温。不爱时名题雁塔，愿将古学授龙孙。中官送酒银瓶小，前席谈经绛帐尊。却笑冯煖何滥谒，无鱼弹铗向朱门。
寄沿山别驾乌延子忠
作者：卢琦
朝代：元

我识颜别驾，风度修且閒。近持五色笔，辉光动南蛮。甘饮石井水，卧治鹅湖山。玉峰露洒洒，枫林佩珊珊。表表台阁姿，岂久州县间。相思不相见，可望不可攀。海风吹夜月，飞度七闽关。
寄泰宁鲍县尹
作者：卢琦
朝代：元

重冈复岭渺天涯，触热驰驱力欲疲。但愿官仓长有粟，不愁客路更多岐。政声尽说于阳好，心事还逢鲍叔知。别后思君劳梦寐，樵川川上月明时。鲍侯招客梵宫游，杰阁岧峣近斗牛。山势北来如展幕，溪流西去可通舟。半峰落日孤城晚，一榻凉风万叶秋。想有新诗留绝顶，还应寄与故人不。
寄泰宁鲍县尹·其一
作者：卢琦
朝代：元

重冈复岭渺天涯，触热驰驱力欲疲。但愿官仓长有粟，不愁客路更多岐。政声尽说于阳好，心事还逢鲍叔知。别后思君劳梦寐，樵川川上月明时。
寄泰宁鲍县尹·其二
作者：卢琦
朝代：元

鲍侯招客梵宫游，杰阁岧峣近斗牛。山势北来如展幕，溪流西去可通舟。半峰落日孤城晚，一榻凉风万叶秋。想有新诗留绝顶，还应寄与故人不。
寄衣
作者：卢琦
朝代：元

牵牛织女隔银河，一度秋来一度过。岁岁寄君身上服，丝丝是妾手中梭。剪刀未下肠先断，针线才拈泪更多。长短只依前日样，不知肥瘦近如何。
寄题长乐王隐君小圃
作者：卢琦
朝代：元

闻说隐君游小圃，日题诗句满苍苔。岩前石涧呼童吸，洞里柴扉待客开。花气一林香雾合，竹阴半席好风来。买舟何日来相访，共倚青山把酒杯。
寒夜怀京和韵
作者：卢琦
朝代：元

帝京别久梦想同，郁葱佳气凌青空。石麟铜雀动凉月，玉楼珠箔来天风。宫壶龙滴晓漏尽，玉阶马滑春雪融。锦衣高唱少年子，银瓮索酒蒲萄宫。
寒山寺
作者：卢琦
朝代：元

古寺萧条枕碧漪，几人泚笔好题诗。客船也有钟声到，不是姑苏夜半时。
寓平南善应庵述怀
作者：卢琦
朝代：元

去年过此身犹健，今日重来一病翁。乱地风霜如塞上，隔江烟火是莆中。孤鸿唳月秋空碧，万叶经霜野树红。竹下闭门来客少，清谈日与老僧同。
寓平南善应庵述怀
作者：卢琦
朝代：元

薄宦曾充盐荚使，经营邦赋愧非才。此身已拟休官去，斯地还因避乱来。欲觅桃源终鳔缈，偶过莲社且徘徊。家僮莫问村醪熟，我已兼旬废酒杯。去年过此身犹健，今日重来一病翁。乱地风霜如塞上，隔江烟火是莆中。孤鸿唳月秋空碧，万叶经霜野树红。竹下闭门来客少，清谈日与老僧同。
寓平南善应庵述怀·其一
作者：卢琦
朝代：元

薄宦曾充盐荚使，经营邦赋愧非才。此身已拟休官去，斯地还因避乱来。欲觅桃源终鳔缈，偶过莲社且徘徊。家僮莫问村醪熟，我已兼旬废酒杯。
寓榕州寄乌石陈晚对
作者：卢琦
朝代：元

每忆山中老，幽居昼不扃。客多频饮酒，儿长解明经。溪近鲈鱼美，林深荔子馨。何时同晚对，一笑聚星亭。
寓海坛归即事
作者：卢琦
朝代：元

十年关塞未休兵，多少闾阎岁不宁。客子买舟寻旧好，主人下榻慰飘零。庭前老树风鸣屋，山外疏槐雨满汀。当道诸公如问讯，为言卜隐傍林扃。
寓福清寄山东魏宗
作者：卢琦
朝代：元

十年尘土涴冠襟，自觉新来老病侵。伏枥空怀千里志，登舟岂负五湖心。天浮南海鲸波阔，人卧东山豹露深。自笑逃名犹未脱，重烦轩盖远追寻。
将至大横驿舍舟乘舆暮行山中·其二
作者：卢琦
朝代：元

月轮转头上，溪籁奏足底。人行山翠中，叶落雨声里。虚名为一官，行子在万里。行行重行行，日夕聊复止。
将至太平驿即兴
作者：卢琦
朝代：元

上滩泊处无千里，舟人鼓舞家人喜。到驿欢呼如到家，明日舟行复何止。此驿行传客过年，何日归种淮南田。玉堂金马固云贵，白酒红鸡不论钱。
山之英寓所观壬午进士题名记有感
作者：卢琦
朝代：元

曾携赋草入天门，五色云中谒至尊。一代文明千载会，十年耆宿几人存。尘中事往浑如梦，客里情亲得共论。浪说题名垂不朽，相期努力答君恩。
山行杂咏
作者：卢琦
朝代：元

过一山坳又一村，小溪流水映柴门。桑间少妇自采叶，舍下老翁閒弄孙。山雾欲收红日晏，蕨根新洗碧潭浑。停舆暂向石亭坐，隐隐樵歌隔水闻。荒径横烟日色微，森森翠竹掩茅扉。邻翁乞火蒸藜藿，童女临溪洗葛衣。袅袅柳丝烟外细，青青梅子雨中肥。老农蛮语留人宿，儿出耕田暮欲归。拂拂轻风谷雨初，绿杨堤上步纡徐。竹林生笋长过母，巢燕扑虫归哺雏。雨散溪流平岸涨，云开岩树倚天孤。凭谁唤起王摩诘，写入秋毫作画图。孤村欲暝绝飞鸦，落日高原树树霞。野水微风轻皱縠，林峦横雾薄笼纱。山边邻火逢人灭，云际星光到地斜。自作幕宾今五载，几回乘月到田家。
山行杂咏·其一
作者：卢琦
朝代：元

过一山坳又一村，小溪流水映柴门。桑间少妇自采叶，舍下老翁閒弄孙。山雾欲收红日晏，蕨根新洗碧潭浑。停舆暂向石亭坐，隐隐樵歌隔水闻。
山行杂咏·其三
作者：卢琦
朝代：元

拂拂轻风谷雨初，绿杨堤上步纡徐。竹林生笋长过母，巢燕扑虫归哺雏。雨散溪流平岸涨，云开岩树倚天孤。凭谁唤起王摩诘，写入秋毫作画图。
山行杂咏·其二
作者：卢琦
朝代：元

荒径横烟日色微，森森翠竹掩茅扉。邻翁乞火蒸藜藿，童女临溪洗葛衣。袅袅柳丝烟外细，青青梅子雨中肥。老农蛮语留人宿，儿出耕田暮欲归。
山行杂咏·其四
作者：卢琦
朝代：元

孤村欲暝绝飞鸦，落日高原树树霞。野水微风轻皱縠，林峦横雾薄笼纱。山边邻火逢人灭，云际星光到地斜。自作幕宾今五载，几回乘月到田家。
岁寒
作者：卢琦
朝代：元

木落山空劲节存，独留清影向黄昏。满床风雪无人到，知是江南何处村。
广信道中
作者：卢琦
朝代：元

瘦马还从广信过，一番天气又清和。青梅树暗人家少，黄犊泥深野水多。南浦采茶供岁贡，北人缓辔听蛮歌。平生漫说封侯事，不道年来鬓已皤。
度岭于崇安命棹建溪
作者：卢琦
朝代：元

人生天地间，驰马历大块。役役功名场，历历山水会。伟哉东南区，嵚险闽越最。车书四海同，风气一岭介。肩舆度层霄，手棹下急濑。四山抱回流，环合如束带。玉井莲叶漂，仰面天作盖。倏驰丹峰前，却作紫岭背。微阴间云霞，冻雨洒松桧。深林樵牧归，落日山鬼会。雪瀑挂水帘，松风奏天籁。石梯架仙岩，往往遗迹在。瑶草石上生，丹药市中卖。巍巍考亭祠，过客祠下拜。溪水自成文，上接洙泗派。唤渡云间僧，貌古清可爱。手把青松枝，趺坐溪石待。悬崖虹栈危，插竹渔网晒。山高人蚁缘，下视舟一芥。轻舠类飞鳅，宛转乱石隘。峥嵘龙角尖，磈砢鼋首癞。嗟吁激颓波，出没水中怪。万古槌地雷，三峡泻澎湃。峰峦争送迎，奔走万里快。箭过耳边风，开口不暇咳。峭壁起冲流，恍若巨鳌戴。上有旧题悬，岁久字迹坏。岂无功名存，彷佛年月载。览此前人踪，徒为后人慨。天气易寒暄，光景倏明晦。浩荡三日程，应接千万态。会登天柱峰，一览宇宙大。
忧村氓
作者：卢琦
朝代：元

世道日纷纭，人人自忧切。路逢村老谈，吞声重悲噎。我里百馀家，家家尽磨灭。休论富与贫，官事何由彻。县帖昨夜下，羁縻成行列。邻里争遁逃，妻儿各分别。莫遣一遭逢，皮骨俱碎折。朝对狐狸啼，暮为豺虎齧。到官纵得归，囊底分文竭。仰视天宇高，纲维孰提挈。但恨身不死，抑郁肠中热。南州无杜鹃，诉下空啼血。
惠安道中
作者：卢琦
朝代：元

龙山兵火后，百里总萧疏。官帑需新赋，公田索旧租。莼鲈频有梦，鸿雁久无书。自笑成何用，云边是旧庐。
愁
作者：卢琦
朝代：元

来何容易去何迟，半在心头半在眉。门掩落花春去后，梦回残月酒醒时。浓如万斛连天雾，乱似千寻惹地丝。除却五侯歌舞地，寻常何处不相随。
挽安童参政先任兴化太守后任参政分省兴化
作者：卢琦
朝代：元

昔日郡侯今将相，出师未捷殒边城。空令父老思黄霸，重使英雄吊孔明。公论有人书野史，旅魂无路到神京。东山宾客知多少，谁似羊昙涕泪倾。
挽陈本中学录
作者：卢琦
朝代：元

莆阳忠门乡，陈氏世树德。伟哉锦山孙，少年擅眉白。担簦良独远，种学亦已力。岂无天人书，亦有治安策。方期仕路亨，讵意风尘隔。壮志竟沈沦，善类每嗟惜。秋高雁行断，晓寒鸾影只。堂上白鹤翁，哭子长戚戚。佳城邈何许，日暮烟草碧。遥望壶公云，题诗双泪滴。
文笔晚云
作者：卢琦
朝代：元

奇峰碧若圭，晴云白如练。溶溶雨外来，霭霭林中见。秀色殊可人，浮风映花县。甘棠庭讼清，爽气令人羡。
昆山客邸
作者：卢琦
朝代：元

萍水须相识，居然子共欢。天高秋月落，江近夜潮寒。湖海诗怀壮，云山客梦残。出门舟欲发，犹自倚阑干。
星水朝霞
作者：卢琦
朝代：元

旭日升东林，初照星溪水。晴光散彩云，馀影乱成绮。隐映桃花潭，杳雾武陵水。韦斋有精庐，空山何处是。
春暮寄友
作者：卢琦
朝代：元

郁彼园林景，居然锦水边。花阴方半夜，月色正中天。清景归图画，和风上管弦。惜春情未已，窗外忍闻鹃。
春江晚渡图
作者：卢琦
朝代：元

风微杜若香，潮满江声寂。扁舟古渡前，推起篷窗白。山外日未高，波底云先赤。隐见杏花村，依稀烟雨隔。人间行路难，羡此丹青迹。焉得并州刀，剪取澄江碧。
昼卧云际亭
作者：卢琦
朝代：元

红尘如海深，渡水卧云际。白云如海人，千峰走群婢。长啸谷生风，叶落飞满地。一鸟没遥天，远树秀如荠。
晚泊黄坑铺
作者：卢琦
朝代：元

清风岭下路，十里踏斜阳。山色多凝翠，人家半姓黄。秋晴泉自雨，夜冷月如霜。冉冉年华晏，征途底事忙。
望武夷
作者：卢琦
朝代：元

溪行望武夷，峭壁何崭绝。赤霞散不收，大化元气泄。下有万年松，上有太古雪。祇恐月明中，铁笛吹石裂。
望湖亭
作者：卢琦
朝代：元

望湖亭外波荡荡，渔舟客棹频来往。好风卷雨黑云收，十里湖天平似掌。长川极浦秋云清，锦帆自信牙樯轻。兰桡掣动龙蛇影，棹歌惊起鹭鸥盟。昔是席上珍，今作宦中客。两载游帝京，双鬓半垂白。三衢非为懒折腰，枫城联荫桐阴色。黄金孰铸子期形，白玉空教和氏泣。丈夫气概无惮劳，对此江山趣自高。浩歌长啸天地窄，笑杀冯唐叹二毛。
李副使之江浙
作者：卢琦
朝代：元

持节方临江海上，乘槎又入斗牛津。翠榕秋霁碧天远，红叶风微粉署新。沙路有人迎棨戟，吴山回首近星辰。东南民力多凋瘵，今日甘霖属使臣。
松下轩
作者：卢琦
朝代：元

晚景无心与世谐，一轩长傍万松开。空庭日静春苔合，老树风高翠雨来。病后茯苓还自斸，吟边仙鹤不相猜。岁寒亦欲寻良友，只恐山灵促驾回。
松江道中
作者：卢琦
朝代：元

两袖西风此地过，清秋八月满烟波。粳田万顷连天远，茅屋千家近水多。每买鲈鱼供晚饷，爱听稚子唱吴歌。年来自笑行藏拙，独立蓬窗对素娥。
枫亭道中
作者：卢琦
朝代：元

枫林村酒好，使客醉初醒。云影驿傍树，月明溪上亭。文章多旧藁，身世似浮萍。努力崇勋业，休教两鬓星。
栖吴山
作者：卢琦
朝代：元

仙居时复与僧邻，帘幕人家紫翠分。后岭楼台前岭接，上方钟鼓下方闻。市声到海迷红雾，花气涨天成彩云。一代繁华如昨日，御阶灯火月纷纷。
梅山行
作者：卢琦
朝代：元

赤旗落色汉火微，端门日日腥风吹。咸阳秋色压官树，金人夜泣铜驼悲。先生袖疏探虎窟，汉鼎犹堪支一足。九重烟雾如海深，门外何人知痛哭。贼莽白日升郊台，玉玺堕地声如雷。周公揖让孺子戏，绛袍将军何日来。尘飞沧海风掷瓦，白鹤身轻快如马。一声铁笛度闽关，山月溪风共潇洒。龙争虎斗耳不闻，长啸袖拂松枝云。夜铛白石煮秋雨，风佩赤锦飘霞裙。先生一去已千载，尚有当时遗迹在。题诗绝壁寄先生，顿使孤峰颜色改。药炉寂寞秋草深，丹井水落莓苔侵。汉家瓦崩灰化土，犹有丹光穿树林。
梦中得二句云万里春潮随月上数声渔笛隔溪闻觉而足云
作者：卢琦
朝代：元

竹蓬窗外雨纷纷，清夜诗人思不群。万里春潮随月上，数声渔笛隔溪闻。梦回身世犹蓬岛，望断家山只白云。最喜遭逢圣明世，拟将事业对明君。
次繁昌邑宰梅双溪韵
作者：卢琦
朝代：元

矍铄繁昌令，曾为观国宾。儒冠犹破帽，礼服尚垂绅。淡泊心无愧，清癯自有神。老膺朱绂贵，惊看白头新。
次郑公除夕韵
作者：卢琦
朝代：元

爆竹声除腊，洪钧气转春。一年诗太苦，今日酒偏醇。援笔题桃帖，焚香供玉宸。仰看云汉外，斗柄指东津。
次韵答林迪斋陈景渊
作者：卢琦
朝代：元

村北村南学翠岑，二分觞咏学山阴。尘中岁月成何事，岩下烟霞识此心。三径落花红簌簌，一溪流水碧沈沈。村醅时向邻翁醉，不羡渠家帐下斟。
汀州道中
作者：卢琦
朝代：元

七闽穷处古汀州，万壑千岩草树稠。岚气满林晴亦雨，溪声近驿夜如秋。云间僧舍时闻犬，兵后人家尽买牛。但得龚黄为太守，边方从此永无忧。
江上闻笛别友
作者：卢琦
朝代：元

江上何人吹玉笛，水浅沙寒龙夜泣。鲛人水底织冰绡，洒泪成珠凉月湿。丈夫有泪不须洒，我已挂帆君上马。悠悠回首各西东，唯见溪西捕鱼者。闽关一片月，太行一片云。雁书远寄隔山岳，云飞月明多忆君。
泊小孤山
作者：卢琦
朝代：元

扁舟系缆大江滨，与客登临漫怆神。尘世几经兴废事，江流不管古今人。秋生彭泽松声老，日落孤山雁影新。归到蓬窗眠不得，远怀故国梦频频。
泊洗溪驿
作者：卢琦
朝代：元

篷底凄风过似箭，枕边急浪响于雷。梦魂曾到桐阴下，夜未三更又却回。
洗长图
作者：卢琦
朝代：元

千里名驹出渥洼，十年汗血染尘沙。如今海上都无事，杨柳池边浴五花。
洞宫丹室
作者：卢琦
朝代：元

仙人有丹室，遥隔翠微里。石鼎云影红，星坛霞气紫。珠林散暮声，壁月落秋水。灵迹今尚存，神光夜中起。